Arakaldoko Udala - Datuen babesa\nIzaera Petsonaleko Datuen Babeserako eskubideak egikaritzea\nDatuak babesteko delegatuaren izenak eta harremanetarako datuak\nArakaldoko Udala, helbidea/harremanetarako bideak\nHelbide elektroniko honen bidez, harremanetan jar zaitezke datuak babesteko gure ordezkariarekin: ezorrilla.arakaldo@bizkaia.org\nHelburua Biztanleen erroldaren udal-kudeaketa. Datuak jarduera administratiboa garatu bitartean tratatuko dira; eta, ostean, estatistikako erakundeen (INEren) irizpideen eta Euskal Ondare Kulturalari buruzko Legerian (7/1990 Legean) xedatutakoaren arabera.\nEskumenen garapena, Toki Araubidearen Oinarriak arautzen dituen apirilaren 2ko 7/1985 Legearen arabera.\nEskumena duten hirugarren erakunde publikoei datu pertsonalak lagatzea aurreikusita dago; esate baterako, Estatistikako Institutu Nazionala, EUSTAT edo beste administrazio publiko batzuk, hala nola Bizkaiko Foru Aldundia, udalak eta mankomunitateak.\nInteresdunak bere datuak eskuratzeko, zuzentzeko eta ezabatzeko eskubidea izango du, eta, horrez gain, datuon tratamendua mugatu edo haien aurka ere egin ahal izango du. Horretarako, udalaren helbidera jakinarazpen idatzia eta bere nortasunaren egiaztagiria bidali edo korporazioko egoitza elektronikoan horretarako eskuragarri dagoen izapide elektronikoa egiten hasi besterik ez du. Era berean, datuen babesaren arloko eskumena daukan Kontrol Agintaritzaren tutoretza arakatzeko eskubidea ere izango du.\nAdingabearen guraso-ahalaren edo tutoretzaren titularrak datu pertsonalak lehen adierazitako helburuetarako tratatzeko baimena ematen du.\nSARREREN ETA IRTEEREN ERREGISTROA\nHelburua Agirien sarreraren eta irteeraren erregistroa kudeatzea. Datuak jarduera administratiboa garatu bitartean tratatuko dira; eta, ostean, Euskal Ondare Kulturalari buruzko Legerian (7/1990 Legean) xedatutakoaren arabera.\nArloko eskumena duten beste administrazio publiko batzuei datuak lagatzea aurreikusita dago.\nHelburua Hirigintzako espedienteak erregistratzea, kudeatzea eta jarraipena egitea. Datuak jarduera administratiboa garatu bitartean tratatuko dira; eta, ostean, Euskal Ondare Kulturalari buruzko Legerian (7/1990 Legean) xedatutakoaren arabera.\nArloko eskumena duten beste administrazio publiko batzuei datuak lagatzea aurreikusita dago; esate baterako, Bizkaiko Foru Aldundia.\nHelburua Herritarren eskabideen arretari buruzko espedienteak kudeatzea. Datuak jarduera administratiboa garatu bitartean tratatuko dira; eta, ostean, Euskal Ondare Kulturalari buruzko Legerian (7/1990 Legean) xedatutakoaren arabera.\nHelburua Administrazio elektronikoaren arloko udal-kudeaketarako sistema informatikoko erabiltzaileak kudeatzea. Datuak langileek erakunde publikoarekin egindako jarduera administratibo loteslea garatu bitartean tratatuko dira; eta, ostean segurtasuneko eskema nazionala ezartzean segurtasuna arautzen duen legeriaren arabera.\nAdministrazio elektronikoa (Administrazio Publikoetako Prozedura Administratibo Erkideari buruzko urriaren 1eko 39/2015 Legea).\nDatu pertsonalak arloko eskumena duten beste administrazio publiko batzuei lagatzea aurreikusita dago.\nTASEN ETA ZERGEN KUDEAKETA\nHelburua Udal-ordainarazpenak kudeatzea. Datuak jarduera administratiboa garatu bitartean tratatuko dira; eta, ostean, Euskal Ondare Kulturalari buruzko Legerian (7/1990 Legean) xedatutakoaren arabera.\nUdal eta zerga arloko eskumenen garapena, Toki Araubidearen Oinarriak arautzen dituen apirilaren 2ko 7/1985 Legearen arabera.\nDatu pertsonalak zergen arloko eskumena duten beste administrazio publiko batzuei jakinarazi ahal izango zaizkie, baita honako hauexei ere: banku-erakundeak (helbideratutako tributuak kobratzeko eta bahiturak kudeatzeko), GSIN (zorrak dituzten zergadunen soldata bahitzeko lantokia eskatzeko), Ogasun eta Administrazio Publikoko Ministerioaren menpe dagoen Katastroko Zuzendaritza Nagusia (KZN), INEM, erakunde pribatuak, Jabetza Erregistroa eta Bizkaiko Katastroa.\nDatuak zergen arloko eskumena duten beste administrazio publiko batzuetatik arakatu ahal izango dira.\nHORNIKUNTZARAKO ETA GARBIKETARAKO UDAL-ZERBITZUA\nHelburua Hornikuntza eta garbiketa publikorako udal-zerbitzuak kudeatzea. Datuak jarduera administratiboa garatu bitartean tratatuko dira; eta, ostean, Euskal Ondare Kulturalari buruzko Legerian (7/1990 Legean) xedatutakoaren arabera.\nDatuen lagapenak ez daude aurreikusita.\nHelburua Ondasunei buruzko ziurtagiriak kudeatzea, katastroari buruzko arautegian xedatutakoaren arabera. Datuak jarduera administratiboa garatu bitartean tratatuko dira; eta, ostean, Euskal Ondare Kulturalari buruzko Legerian (7/1990 Legean) xedatutakoaren arabera.\nBizkaiko Lurralde Historikoko Higiezinen Foru Katastroari buruzko maiatzaren 18ko 3/2016 FORU-ARAUA.\nDatuak Bizkaiko Foru Aldundiari jakinarazi ahal izango zaizkio, Bizkaiko Lurralde Historikoko Higiezinen Foru Katastroari buruzko maiatzaren 18ko 3/2016 FORU-ARAUAREN arabera.\nHelburua Hirugarrenen datuak edota agiriak aurkezteko eskabideak kudeatzea. Datuak jarduera administratiboa garatu bitartean tratatuko dira; eta, ostean, Euskal Ondare Kulturalari buruzko Legerian (7/1990 Legean) xedatutakoaren arabera.\nAdministrazio Publikoetako Prozedura Administratibo Erkideari buruzko urriaren 1eko 39/2015 Legea.\nHelburua Ezkontza zibilak kudeatzea. Datuak jarduera administratiboa garatu bitartean tratatuko dira; eta, ostean, Euskal Ondare Kulturalari buruzko Legerian (7/1990 Legean) xedatutakoaren arabera.\nKode Zibila eta Alkateek ezkontza zibila baimentzeko daukaten ahalmenari dagokionez Kode Zibila aldatzen duen abenduaren 23ko 35/1994 Legea.\nDatuak Justizia Ministerioaren menpe dagoen Erregistro Zibilari jakinaraziko zaizkio.\nHelburua Lan-poltsa kudeatzea. Datuak jarduera administratiboa garatu bitartean tratatuko dira; eta, ostean, Euskal Ondare Kulturalari buruzko Legerian (7/1990 Legean) xedatutakoaren arabera.\nToki Araubidearen Oinarriei buruzko 7/1985 Legea eta Euskadiko Toki Erakundeei buruzko 2/2016 Legea.\nDatuak funtzio publikoaren arloko eskumena duten beste administrazio publiko batzuei jakinarazi ahal izango zaizkie.\nKULTURAREN ETA KIROLAREN KUDEAKETA\nHelburua Laguntzak, bekak, diru-laguntzak, sariak, eremu kulturalen lagapenak, kulturako zein kiroletako zerbitzuetako altak eta udal-artxiboko kontsultak kudeatzea. Datuak jarduera administratiboa garatu bitartean tratatuko dira; eta, ostean, Euskal Ondare Kulturalari buruzko Legerian (7/1990 Legean) xedatutakoaren arabera.\nToki Araubidearen Oinarriei buruzko 7/1985 Legea.\nDatuak arloko eskumena duten beste administrazio publiko batzuei jakinarazi ahal izango zaizkie; esate baterako, Eusko Jaurlaritza.\nHelburua Ingurumeneko salaketak eta zaratak neurtzeko eskabideak kudeatzea. Datuak jarduera administratiboa garatu bitartean tratatuko dira; eta, ostean, Euskal Ondare Kulturalari buruzko Legerian (7/1990 Legean) xedatutakoaren arabera.\nToki Araubidearen Oinarriei buruzko 7/1985 Legea, Euskadiko Toki Erakundeei buruzko apirilaren 7ko 2/2016 Legea eta ezarri beharreko tokiko gainerako arautegi sektoriala.\nHelburua Salaketak, erreklamazioak, baimenak eta herritarren segurtasunarekin lotutako txostenen zein atestatuen eskabideak kudeatzea. Datuak jarduera administratiboa garatu bitartean tratatuko dira; eta, ostean, Euskal Ondare Kulturalari buruzko Legerian (7/1990 Legean) xedatutakoaren arabera.\nDatuak epaileei, fiskalei, epaitegiei eta estatuko segurtasun-indarrei jakinarazi ahal izango zaizkie.\nHelburua Gizarte-laguntzekin lotutako eskabideak eta espedienteak kudeatzea. Datuak jarduera administratiboa garatu bitartean tratatuko dira; eta, ostean, Euskal Ondare Kulturalari buruzko Legerian (7/1990 Legean) xedatutakoaren arabera.\nToki Araubidearen Oinarriei buruzko 7/1985 Legea eta Euskadiko Gizarte Zerbitzuei buruzko abenduaren 5eko 12/2008 Legea.\nDatuak Bizkaiko Foru Aldundiari, Eusko Jaurlaritzari, Behargintzari edota laneratzeko enpresa pribatuei jakinarazi ahal izango zaizkie.\nHelburua Zerbitzu orokorrak kudeatzea. Datuak jarduera administratiboa garatu bitartean tratatuko dira; eta, ostean, Euskal Ondare Kulturalari buruzko Legerian (7/1990 Legean) xedatutakoaren arabera.\nHelburua Langileak, nomina, langileen prestakuntza, administrazio publikoetako langileen aldeko gizarte-ekintza, langileen igoera, oposizioak, lehiaketak eta laneko arriskuaren prebentzioa kudeatzea. Datuak lan, estatutu edo funtzio arloko harreman juridikoak dirauen bitartean tratatuko dira kasuan-kasuan, eta tratamenduaren ondorioz sortutako erantzukizun juridikoak blokeatuko dira. Ondoren, 50 urtetik aurrera, ondare historikoari buruzko legeria hartuko da kontuan (Euskal Ondare Kulturalari buruzko uztailaren 3ko 7/1990 Legea).\nToki Araubidearen Oinarriei buruzko 7/1985 Legea, Euskadiko Toki Erakundeei buruzko apirilaren 7ko 2/2016 Legea eta Euskal Funtzio Publikoari buruzko uztailaren 6ko 6/1989 Legea.\nDatuak honako hauexei jakinarazi ahal izango zaizkie: Gizarte Segurantzaren Diruzaintza Nagusia, Gizarte Segurantzako Institutu Nazionala, Estatuko Enplegu Zerbitzu Publikoa, banku-erakundeak, BFA (PFEZ), Elkarkidetza eta Eusko Jaurlaritza.\nFAKTUREN KONTABILITATEKO ERREGISTROA\nHelburua Faktura elektronikoen sarrerarako gune orokorraren bidez modu automatikoan edo paperezko fakturako zenbait daturen eskurapenaren bitartez jasotako fakturen idatzoharra egitea; kontabilitateko bulegoak jasotako fakturak balioztatzea; fakturak organo kudeatzaileei eurei banatzea izapide-unitateen bitartez, hala badagokio, fakturaren jaulkitzaileak egindako zerbitzugintzaren edo ondasun-entregaren araberako prozedura bideratzeko eta betebeharraren aitortzarako espedientearekin lotutako gainerako jarduketak abian jartzeko; eta fakturak ordaintzeko orduan dagoen berankortasuna kontrolatzea. Datuak kontabilitateko erregistroak gordetzeko arauen arabera gordeko dira sei urtez, gutxienez, eta kontabilitateko erantzukizunen preskripzio-epean (Bizkaiko toki-erakundeetako kontabilitatearen esparru arautzailea onartzeko asmoz Bizkaiko Foru Aldundiak uztailaren 28an emandako FORU-DEKRETUA).\nSektore publikoan fakturen kontabilitateko erregistroa sortzeko eta faktura elektronikoa bultzatzeko abenduaren 27ko 25/2013 Legea.\nDatuak honako hauexei jakinarazi ahal izango zaizkie: fakturen kontabilitateko erregistroak sortu dituzten administrazio publikoetako organo kudeatzaileak, fakturak onartzeko eta betebeharraren aitortzarako espedienteak bideratzeko; Zerga Administrazioko Estatu Agentzia, zergen zein fakturen arloko betebeharrak betetzen direla egiaztatzeko; eta Kontuen Auzitegia zein Autonomia Erkidegoen Kanpoko Kontrolerako Organoak, organo horiek eskatuta, administrazio publikoetako goragoko fiskalizazio-organo moduan dituzten eginkizunak garatzeko.\nTratamenduaren helburuak Biztanleen erroldaren udal-kudeaketa.\nDatu pertsonalen kategoriak\nIdentifikazioa: izena eta abizenak, NAN/IFZ, posta-helbidea / e-posta, telefonoa, sinadura/aztarna, irudia, bestelakoak: alta eta bajako data; hauteskundeko identifikazio-zenbakia, eskaera-mota\nEzaugarri pertsonalak: egoera zibila, familiako datuak, jaiotze-eguna, jaiotze-tokia, adina, sexua, nazionaltasuna, ama-hizkuntza\nDatu akademikoak eta profesionalak: prestakuntza, titulazioak\nInguruabar sozialak: lizentziak, baimenak, jabetzak eta ondasunak\nDatu pertsonalen berri jasoko duten edo emango duten hartzaileen kategoriak, hirugarren herrialdeetako edo nazioarteko erakundeetako hartzaileak barnean hartuta\nBeste administrazio publiko batzuk: BFA, udalak, mankomunitateak\nAhal denean, datuen kategoria desberdinak ezabatzeko aurreikusi diren epeak\nGutxienez, 100 urte (Idazkariordetzaren 2015eko martxoaren 16ko Ebazpena, Estatistikako Institutu Nazionalaren Presidentetzaren eta Autonomia Erkidegoekin eta Toki Erakundeekin Gaitasunak Koordinatzeko Zuzendaritza Nagusiaren 2015eko urtarrilaren 30eko Ebazpena -udalei udal-errolda kudeatzeko jarraibide teknikoak ematekoa- argitaratzen duena). Gero, ondare historikoari buruzko legeak aplikatuko dira (Euskal Kultur Ondarearen uztailaren 3ko 7/1990 Legea)\nAhal denean, segurtasuneko neurri teknikoen eta antolakuntzako neurrien deskribapen orokorra Informazio-sistemak kategorizatzea eta segurtasuneko neurriak ezartzea, Administrazio Elektronikoaren esparruan Segurtasuneko Eskema Nazionala arautzen duen 3/2010 Errege Dekretuak xedatutakoari jarraiki.\nSARRERA ETA IRTEERAKO ERREGISTROA\nTratamenduaren helburuak Dokumentuen sarrerako eta irteerako erregistroa kudeatzea.\nEdozein euskarritan dokumentuak bidaltzen edo jasotzen dituzten eta interesdun diren pertsona fisikoak\nIdentifikazioa: NAN, izena eta abizenak, helbidea, bestelakoak: gaia, eguna eta ordua, dokumentuaren deskribapena\nInguruabar sozialak: dokumentuaren hizkuntza\nEskumena duten administrazio publikoak.\nAdministrazio-jardueran, datuak tratatuko dira, eta gorde egingo dira, tratamenduaren ondorioz izan daitezkeen erantzukizun juridikoen arabera, eta Euskal Kultura Ondareari buruzko uztailaren 3ko 7/1990 Legea betez\nTratamenduaren helburuak Hirigintzako espedienteak erregistratzea, kudeatzea eta jarraipena egitea.\nHerritarrak eta eskatzaileak\nIdentifikazioa: izena eta abizenak, NAN, helbidea (posta-helbidea eta e-posta), telefonoa/faxa, e-posta, bestelakoak: eskabidea eta kontsulta, data\nInguruabar sozialak: jabetzak eta ondasunak, lizentziak, baimenak, bestelakoak: kokapena/ kokalekua/ katastroko erreferentzia, makineria, ibilgailuaren datuak\nAkademikoak eta profesionalak: elkarte edo elkargo profesionaletako kide izatea, bestelakoak: elkargokide-zenbakia\nInformazio komertziala: jarduerak eta negozioak, bestelakoak: izen komertziala, aurkeztutako dokumentazioa, obrari buruzko datuak eta/edo eskatutako proiektu edo erabilera\nEkonomia eta finantzakoak: bankuko datuak, bestelakoak: ordaintzeko modua\nBeste administrazio publiko batzuk: Foru-aldundia, dagozkion eskumenen barruan.\nAdministrazio-jardueran, datuak tratatuko dira, eta, gero, Euskal Kultura Ondarearen Legea beteko da (7/1990 Legea).\nTratamenduaren helburuak Herritarren eskaerez arduratzeko espedienteak kudeatzea.\nHerritarrak eta egoiliarrak\nIdentifikazioa: izena eta abizenak, NAN, helbidea, telefonoa, sinadura, e-posta, erregistro-zenbaki pertsonala, bestelakoak: eskaera, mota, gaia eta dokumentuaren deskribapena, eguna eta ordua, espedientearen datuak, hizkuntza\nEkonomia eta finantzakoak: bankuko datuak, zerga-kenkarien datuak, zergak\nTransakzioak: kaltetutakoak emandako ondasunak eta zerbitzuak, kaltetutakoak jasotako ondasunak eta zerbitzuak\nTratamenduaren helburuak Administrazio elektronikoaren esparruko udal-kudeaketako sistema informatikoko erabiltzaileak kudeatzea Administrazio-jardueran, datuak tratatuko dira.\nIdentifikazioa: izena eta abizenak, helbidea, e-posta, erregistroko zenbaki pertsonala, sinadura elektronikoa, bestelakoak: erabiltzaile-kodea, ordua eta eguna\nBeste administrazio publiko batzuk.\nAdministrazio-jardueran, datuak tratatuko dira, langileek erakunde publikoarekin lotura duten bitartean. Gero, Segurtasuneko Eskema Nazionala ezarri, eta barne-segurtasuneko parametroak beteko dira.\nTASAK ETA ZERGAK KUDEATZEA\nTratamenduaren helburuak Udal-exakzioak kudeatzea.\nEskatzaileak eta lege-ordezkariak\nIdentifikazioa: izen-abizenak, NAN, helbidea (posta-helbidea, elektronikoa), telefonoa, sinadura, erregistroko zenbaki pertsonala\nInguruabar sozialak: etxebizitza, jabetzak eta ondasunak, lizentziak, baimenak, bestelakoak: eskriturak, dokumentu publikoak, katastroko erreferentzia, kokapena eta jabetzen erabilera\nInformazio komertziala: jarduerak eta negozioak, ekonomia eta finantzakoak: bankuko datuak, zerga-kenkarien datuak, zergak\nTransakzioak: kaltetutakoak jasotako ondasunak eta zerbitzuak\nArau-hausteak: administraziokoak (9/2005 Foru Araua, tokiko ogasunena)\nDatu-kategoria bereziak: osasuna (desgaitasun-maila trakzio mekanikoko ibilgailuen zerga kudeatzeko eta udal-txartelak jaulkitzeko)\nBanku-erakundeak (helbideratutako zergak kobratzea, enbargoak nahitaezko diru-bilketaren aldian)\nINSS (lantokia eskatzea zorrak dituzten hartzekodunen soldata enbargatzeko)\nKatastroaren Zuzendaritza Nagusia\nBeste enpresa pribatu batzuk\nAdministrazioko espedienteak bizirik izandako iraupena + tratamenduaren ondoriozko erantzukizun juridikoen aurreko blokeoa.\nGero, 50 urtetik, ondare historikoari buruzko legeak aplikatuta (Euskal Kultur Ondarearen uztailaren 3ko 7/1990 Legea)\nHORNIDURA ETA GARBIKETAKO UDAL ZERBITZUA\nTratamenduaren helburuak Hornidura eta garbiketa publikoari lotutako udal-zerbitzuak kudeatzea Toki Araubidearen Oinarriak araupetzen dituen apirilaren 2ko 7/1985 Legeak ezarritako eskumenen esparruan\nInguruabar sozialak: etxebizitza, jabetzak eta ondasunak, bestelakoak: polizako datuak\nEkonomia eta finantzakoak: bankuko datuak, bestelakoak: ordaintzeko modua eta kontzeptua\nGero, 50 urtetik aurrera, ondare historikoari buruzko legeak aplikatuta (Euskal Kultur Ondarearen uztailaren 3ko 7/1990 Legea)\nTratamenduaren helburuak Ondasunen ziurtagiriak kudeatzea\nInguruabar sozialak: jabetzak eta ondasunak\nEkonomia eta finantzakoak: bankuko datuak, bestelakoak: ordaintzeko modua / azalpena\nBizkaiko Foru Aldundia: Katastroa.\nTratamenduaren helburuak Hirugarrenek prozedurara dokumentazioa eta/edo datuak sartzeko eskabideak kudeatzea.\nIdentifikazioa: izen-abizenak, NAN, helbidea (posta-helbidea, elektronikoa), telefonoa, sinadura, erregistroko zenbaki pertsonala, bestelakoak: Aurkeztutako dokumentu-mota\nTratamenduaren helburuak Ezkontza zibilak kudeatzea\nEzaugarri pertsonalak: egoera zibila, familiakoa, jaiotze-eguna eta -tokia, nazionaltasuna, bestelakoak: ezkontzaren eguna eta ordua\nInguruabar sozialak: lizentziak, baimenak\nEkonomia eta finantzakoak: bankuko datuak.\nErregistro zibila (Justizia Ministerioa)\nEspedientea amaitzea dagokion udal-agintaritzak ebazpena emanda (20/2011 Legea, uztailaren 21ekoa, Erregistro Zibilarena)\nTratamenduaren helburuak Lan-poltsa kudeatzea.\nEzaugarri pertsonalak: jaiotze-data\nAkademikoak eta profesionalak: prestakuntza, titulazioak, esperientzia profesionala\nEnpleguari buruzko xehetasuna: Lanpostua\nDatu-kategoria bereziak: osasuna\nAuzian eskumena duten bestelako administrazio publikoak.\nLan-poltsen iraupena. Eskumena duen administrazioaren ebazpena Gero, Euskal Kultura Ondarearen Legea beteko da (7/1990 Legea)\nKULTURA ETA KIROLAREN KUDEAKETA\nTratamenduaren helburuak Laguntzak, bekak, diru-laguntzak eta sariak kudeatzea, kulturarako espazioak lagatzea, kultura- eta kirol-zerbitzuetan alta egitea eta udal-artxiboan kontsultatzea.\nIdentifikazioa: izen-abizenak, NAN, helbidea (posta-helbidea, elektronikoa), telefonoa, sinadura, erregistroko zenbaki pertsonala, bestelakoak: data eta ordua\nEzaugarri pertsonalak: jaiotze-data, adina, sexua\nInguruabar pertsonalak: zaletasunak eta bizitzeko modua, jabetzak eta ondasunak, bestelakoak: eskatutako espazioaren erabilerak\nInformazio komertziala: sorkuntza artistikoak, literarioak, zientifikoak edo teknikoak, bestelakoak: deialdia, proiektua\nEkonomia eta finantzakoak: bankuko datuak. Bestelakoak: zenbatekoa.\nTransakzioak: kaltetutakoak jasotako ondasunak eta zerbitzuak.\nAuzian eskumena duten bestelako administrazio publikoak: Eusko Jaurlaritza\nTratamenduaren helburuak Ingurumeneko salaketak eta zarata neurtzeko eskaerak kudeatzea.\nInguruabar sozialak: bestelakoak, salatutako gertakaria\nAuzian eskumena duten bestelako administrazio publikoak (Eusko Jaurlaritzaren Ingurumen Saila)\nTratamenduaren helburuak Herri-segurtasunari lotuta egindako salaketak, erreklamazioak, baimenak eta txosten- eta atestatu-eskaerak kudeatzea.\nIdentifikazioa: izen-abizenak, NAN, helbidea (posta-helbidea, elektronikoa), telefonoa, sinadura, irudia, erregistroko zenbaki pertsonala, bestelakoak: matrikula\nInguruabar sozialak: jabetzak eta ondasunak, lizentziak, baimenak, bestelakoak: salatutako gertaera, lekua eta data, kaltea eta haren ebaluazio ekonomikoa, erreklamazioa, armari buruzko datuak\nTransakzioak: konpentsazioak / kalte-ordainak.\nEpaileak, fiskalak eta auzitegiak\nTratamenduaren helburuak Laguntza sozialei buruzko eskaerak eta espedienteak kudeatzea.\nIdentifikazioa: izen-abizenak, NAN, helbidea (posta-helbidea, elektronikoa), Gizarte Segurantzako zenbakia, sinadura elektronikoa, telefonoa, sinadura, irudia\nEzaugarri pertsonalak: egoera zibila, familiakoa, sexua, jaiotze-data, hizkuntza, nazionaltasuna\nInguruabar sozialak: etxebizitza, jabetzak eta ondasunak, kluben edo elkarteen kide izatea, bestelakoak: erroldatze-data, bestelakoak: baliabide pertsonalak\nEnpleguari buruzko xehetasunak: Langilearen historia, lanpostua, lanbidea, bestelakoak: Kontratu-mota\nEkonomia eta finantzakoak: sarrerak, errentak, inbertsioak ondare-ondasunak, bankuko datuak, nominako datu ekonomikoak, subsidioak, mozkinak, zerga-kenkarien datuak, zergak, pentsio-planak, erretiroa, kredituak, maileguak, abalak\nTransakzioak: kaltetuak jasotako ondasunak eta zerbitzuak, bestelakoak: eskatutako eta jasotako laguntza-mota, data, eskaeraren/espedientearen egoera\nDatu-kategoria bereziak: osasuna, generoko indarkeria\nLaneratze-arloko enpresa pribatuak\nTratamenduaren helburuak Zerbitzu orokorren kudeaketa.\nIdentifikazioa: izen-abizenak, NAN, helbidea (posta-helbidea, elektronikoa), telefonoa, sinadura\nInguruabar sozialak: jabetzak eta ondasunak, lizentziak eta baimenak, bestelakoak: gorabeherak udal-azpiegituretan duen eraginari buruzko datuak\nInformazio komertziala: jarduerak eta negozioak, lizentzia komertzialak, bestelakoak: sozietateari buruzko datuak\nTratamenduaren helburuak Langileen kudeaketa, nominaren kudeaketa, langileen prestakuntza, administrazio publikoetako langileen aldeko gizarte-ekintza, langileen sustapena, oposizioak eta lehiaketak; lan-arriskuen prebentzioa.\nKorporazioko langileak eta kargu publikoak\nIdentifikazioa: izen-abizenak, NAN, helbidea (posta-helbidea, elektronikoa), telefonoa, erregistroko zenbaki pertsonala, Gizarte Segurantzako /mutuako zenbakia, irudia / ahotsa\nDatu akademikoak eta profesionalak: prestakuntza, titulazioak, ikasle-historia, lan-esperientzia, elkargo edo elkarte profesionaletako kide izatea\nEnpleguaren xehetasunak: kidegoa/eskala, kategoria/maila, lanpostua, ekonomikoak ez diren nominako datuak, langilearen historia\nEkonomia eta finantzakoak: sarrerak, errentak, kredituak, maileguak, abalak, bankuko datuak, pentsio-planak, erretiroa, nominako datu ekonomikoak, zerga-kenkarien datuak, zergak, aseguruak, subsidioak, mozkinak, kredituen historia\nTransakzioak: konpentsazioak, kalte-ordainak.\nArau-hausteak: administraziokoak (Euskal Funtzio Publikoari buruzko 6/1989)\nDatu-kategoria bereziak: osasuna, sindikatu bateko kide izatea\nGizarte Segurantzaren Diruzaintza Orokorra\nGizarte Segurantzaren Institutu Nazionala\nEstatuko Enpleguko Zerbitzu Publikoa\nLan-, estatutu- edo funtzionario-esparruko harreman juridikoaren iraupena, dagokiona, eta tratamenduaren ondoriozko erantzukizun juridikoen aurreko blokeoa.\nGero, 50 urtetik aurrera, ondare historikoari buruzko legeak aplikatuta (Euskal Kultura Ondarearen uztailaren 3ko 7/1990 Legea)\nTratamenduaren helburuak Jasotako fakturak idaztea, faktura elektronikoen sarrera-gune nagusian automatikoki jasota, edo paperezko fakturako datu jakin batzuk hartuta; kontabilitateko bulegoak jasotako fakturak balioestea; unitate izapidegileen bidez organo kudeatzaileei banatzea, hala badagokio, prozedura izapidetu ditzaten, faktura jaulki zuenak egindako zerbitzuarekin edo aurkeztutako ondasunarekin bat etorrita, eta betebeharra onartzeko espedienteari lotutako gainerako jarduerak egin ditzaten; eta fakturak ordaintzeko berankortasuna kontrolatzea, faktura elektronikoa bultzatzeko eta sektore publikoan fakturen kontabilitateko erregistroa sortzeko abenduaren 27ko 25/2013 Legearen arabera.\nUdalaren/Mankomunitatearen organo kudeatzaileei bidalitako fakturetako hirugarrenak\nIdentifikazioa: izen-abizenak, NAN, helbidea (posta-helbidea, elektronikoa), telefonoa/faxa, erregistroko zenbaki pertsonala\nDatu akademikoak eta profesionalak: bestelakoak: jaulkitzailea, hornitzailea, IFK, URL\nFakturen kontabilitateko erregistroak sortutako administrazio publikoetako organo kudeatzaileei datuak jakinaraztea, berrespena eman, eta betebeharra onartzeko espedienteak izapidetu ditzaten.\nZerga- eta fakturazio-betebeharrak betetzen diren egiaztatzen duen Zerga Administrazioko Estatuko Agenda\nKontuen Auzitegia eta autonomia-erkidegoen kanpoko kontrolerako organoak, organo horiek eskatuta, administrazio publikoetako fiskalizazioko organo gorenak diren aldetik dagozkien zereginak garatzeko\nAdministrazioko espedienteak bizirik izandako iraupena, kontabilitateko erregistroak gutxienez sei urtez gordetzeko arauak betez, eta kontabilitateko erantzukizunen preskripzio-epean (Bizkaiko Foru Aldundiaren uztailaren 28ko 139(2015 Foru Dekretua, Bizkaiko toki-erakundeen kontabilitateko arau-esparrua onartzen duena)


Queer as Folk (Erresuma Batua) - Wikipedia, entziklopedia askea.\nQueer as Folk (Erresuma Batua)\ndrama, comedic TV series eta LGBTI+ related TV series\n[[Kategoria:Charles McDougall zuzendutako telesailak]]\n[[Kategoria:Menhaj Huda zuzendutako telesailak]]\n[[Kategoria:Craig Kelly antzeztutako telesailak]]\n[[Kategoria:Denise Black antzeztutako telesailak]]\n1999ko otsailaren 23a\nQueer as Folk Erresuma Batuko komedia telesail bat da. Russell T Davies galestar gidoigileak sortu eta Aidan Gillen, Craig Kelly eta Charlie Hunnam aktoreek antzeztu zuten. 1999ko otsailaren 23tik 2000ko otsailaren 22ra Channel 4 katean aireratua izan zen.\n2005ean AEBetan eta Kanadan izenburu berdineko berregokitzapen telesaila aireratu zen.\nTelesailak Manchester hirian bizi diren hiru multil gazte homosexualen gora beherak azaltzen ditu: Stuart Allen Jones (Aidan Gillen) sexualki oso aktiboa eta arrakastatsua da, haren urte askotako adiskidea den Vince Tylerri (Craig Kelly) mutilagunak topatzea zailagoa egiten zaiona, eta Nathan Maloney (Charlie Hunnam) armairutik atera berria den eta beregan oraindik konfidantza askorik ez duen 15 urteko nerabea.\nQueer as Folk telesailaren iragarkia ikusgai. Youtube.com (Ingelesez)\nAidan Gillenek antzeztutako telesailak\nChannel 4eko telesailak


Osasun Sailak proiektu teknologiko bat garatu du organoak eman eta transplantatzeko prozesua arintzeko | Consumer\nOsasun Sailak proiektu teknologiko bat garatu du organoak eman eta transplantatzeko prozesua arintzeko\nTransplante-koordinatzaileek emailearen datuak bidal eta jaso ditzakete, telefono mugikorraren bidez, idatziz eta denbora errealean.\narabera: Asteazkena, 2010eko irailaren 01a\nOsasun eta Gizarte Politika Ministerioari atxikitako Transplanteen Erakunde Nazionalak (ONT) eta Vodafone Fundazioak teknologia-proiektu bat garatu dute organoak eman eta transplantatzeko prozesua arintzeko. Carla sistemari esker, transplanteetako koordinatzaileek emailearen datuak bidal eta jaso ditzakete telefono mugikorraren bidez, idatziz eta denbora errealean. Datu horiek, gainera, programa informatiko batean erregistratzen dira.\nTrinidad Jiménez Osasun eta Gizarte Politikako ministroak nabarmendu zuen, Carlaren aurkezpenean, telefonia mugikorrean oinarritutako plataforma horren garrantzia. Plataforma horren garapenak segurtasun handiagoa ematen du datuen transmisioan, eta erosotasun handiagoa transplanteetan parte hartzen duten osasun-profesionalentzat.\n“Jauzi kualitatibo garrantzitsua da ont-ren lan egiteko moduan”, esan zuen Jimenezek, eta berriro gogoratu zuen Espainia munduko liderra dela transplanteetan, bai emaile-kopuruagatik, bai transplante-jardueragatik. Hala ere, Osasuneko titularrak esan zuen lidergo hori are gehiago sendotu nahi dela, “gure antolaketa-ereduak abangoardiako teknologia izan behar du”.\nKomunikazio-plataformak ONTren sistema zentralari buruzko informazioa biltzen du, eta, telefonia mugikorraren bidez, dohaintza- eta transplante-prozesuan parte hartzen duten profesional guztien artean banatzen du. Horrela, transplanteetako koordinatzaileek emailearen idatzizko datuak bidal eta jaso ditzakete telefono mugikorraren bidez, denbora errealean, eta aplikazio informatiko baten bidez erregistratzen dira. Sistema honen lehen fasea dagoeneko ezarri da ONTren egoitza nagusian eta transplanteen koordinazio autonomikoetan. Urte honen amaieran jarriko dira martxan gainerako ospitaleko koordinatzaileen artean.\nCarlaren aplikazio aktibatuen artean hauek daude: emaileari eta organoen egokitasunari buruzko datuak denbora errealean bidaltzea, eta emailearen odol-taldea egiaztatzeko aukera, “transplanteen funtsezko elementuetako bat”. Informazio laburtua eta datu estatistikoekin aurkezteko aukera ere aurreikusten du. Koordinatzaileek mugikorraren pantailan ikus dezakete informazio hori, eta, horri esker, erraz jakin dezakete zer jarduera egiten duten eta ONTko gainerako profesionalekin partekatu. Osasun Sailak sistema horren bigarren fasea ezartzea aurreikusten du. Logistikarekin eta datu estatistikoak egitearekin lotutako aplikazioak izango ditu 2011ko lehen hiruhilekoan.\ndohaintza emailea, telefono mugikorra transplante


Itziarko Auzo Udalak rokodromo bat jartzea aurreikusi du Lasturko frontoian | El Diario Vasco\nBajo-debaItziarko Auzo Udalak rokodromo bat jartzea aurreikusi du Lasturko frontoian\nLasturko frontoiaren hormak baliatuko dira proiekturako. / A. SALEGI\nOsotasunean 74.719,06 euroko aurrekontua du proiektuak, eta horietatik 50.808,96 euro jaso ditu laguntzan Auzo Udalak\nANDER SALEGI Miércoles, 13 febrero 2019, 09:12\nPasa den astean aurkeztu zuen jendaurrean rokodromo egitasmoa Itziarko Auzo Udalak, Lasturko Aterpetxean jarritako hitzorduan. Bertan, proiektuaren xehetasunak azaldu, zalantzak argitu eta ekarpenak bideratzeko parada izan zen. Lehendik datozen eskaera desberdinei erantzunez landu da rokodromo bat egiteko prozesua, eta Lasturko plaza inguruari erabilera berriak gehituz, aisialdia zein kirolerako eskaintza erakargarria osatzea du helburu.\nLasturko Presaola frontoi eraikinaren horma desberdinak baliatuko dira rokodromoa jartzeko. Hartara, ohiko pilota, bolatokia eta bestelako erabilerez gain, eskalada ere praktikatu ahal izango da bertan.\nParte desberdineko rokodromoa aurreikusten da, eta erabiltzaile anitzekoa izango da. Batetik, eskaladan aritzen direnen praktika eta entrenamendurako prestatuko da, bestetik maila berezirik ez duen erabiltzaile orokorraren erako egiturak jarriko dira. Azkenik, Aterpetxera etorri ohi diren talde eta udalekuek Lasturren aurkitu dezaketen zereginaren funtzioa ere beteko du. Erabilera desberdin hauekin, rokodromoak zerbitzu zabala eskaintzea da helburua.\nBi fasetan egingo da proiektua. Hasteko, frontoi barruko eskuin horma egokituko da, bertan desplomedun egitura bertikalak jartzeko, ondoan daukan bolatokiari kalterik eragin gabe. Era berean, frontoiko sarrera bueltako horman presa multzoak jarriko dira bertan modu errazean aritu ahal izateko. Fase hau berehala jarriko da martxan, eta udaberrian zehar prest izatea espero du Itziarko Auzo Udalak.\nBigarren faseari dagokionez, proiektua osotasunean landu eta ekarpen bidez ezaugarriak zehazten direnean garatuko da. Frontoiaren aurrealdean estalpea eraiki eta bertan 'boulder' erako egiturak jartzea litzateke asmoa. Fase hau datorren legealdi hasieran burutzea litzateke asmoa. Edonola ere, erabilera eta eskaera zehatzen arabera joango da egokitzen rokodromoa bere osotasunean, eta horma zurrun bat baino eraldatuz joango litzatekeen sistema lehenetsi da.\nLasturko rokodromoak Eusko Jaurlaritzaren Landa Garapenerako Erein diru-laguntza jaso zuen 2018-2019 denboraldian aurrera eramateko. Osotasunean 74.719,06 euroko aurrekontua du proiektuak, eta horietatik 50.808,96 euro jaso ditu laguntzan Itziarko Auzo Udalak. Hainbat lekutan rokodromoak eraikitzen ibilbide luzea duen The Climb enpresa arduratu da proiektua landu eta ekoizteaz.\nUna Vuelta a Elgoibar a ritmo más pausado Herriko aparkaleku kopuruari irtenbidea bilatzen ari da Ondarroako Udala


Alava y Viamont, Diego de - Auñamendi Eusko Entziklopedia\nMatematikari eta ingeniari militar gasteiztarra. Gasteiz, ca. 1555-Valladolid, ?.\nDiego de Alavak teoria balistiko bat -Niccolo Tartagliarengandik (1500-1557) erabat bere kasa jardunaz eta honek egindako errakuntzetariko asko zuzenduz- garatu izatearren besterik ez bada ere, tresna hori gabe doitasun-matematikoa eta XVII. eta XVIII. mendeetako artilleriaren zientzia-izaera ulertzea zaila baita, zientzia-hiztegi baten aintzat hartua izateko ezaugarri guztiak bereganatzen ditu.\nSendia noble eta ospetsu bateko kide, Francisco de Alava artilleriako kapitain nagusiaren (Frantzian Felipe II-aren enbaxadore izateaz gain) semea, Diego de Alavak armetara bideratzeko arrazoi onik izan zuen, eta, agian, baita Alcalako eta Salamancako Unibertsitateetan matrikulatu izan zen lege eta kanonetarako ere. Baliogarri eta beharrezkotzat jo zituen (izatez, legelari ospetsua izatera iritsi zen), eta gainera Jeronimo Muñoz valentziar katedradun ospetsuak emandako matematika ikaskizunak interes handiko izan zituen. Bere zientzietarako joeraren inguruan berea baino aitaren gogo biziari eskerrekoa zela gogoratzen zuen.\nArtilleria liburuak idazten ez ziren Espainian, Salamanca ospetsuan ikasketak egitea legelari eta elizgizonak heztera bideratuta zegoenean, ikasleak -zoririk izatean- katedradun konprometituren batengandik zientzia-ezagutza jakin batzuk besterik hartu ez zitzakeenean, Diego de Alavaren kasua, bere lan guztia bezala, nolabait berezia da. Bertan izan zen, aljebra geometriara nola aplikatzen zuen ikastez zebilela, Espainian balistika ahaztuta zegoenaz. 1590ean, behin hiru urteko auzibide eta berandutzearen ondoren, ospe eta aintza lortuko zuen lana Madrilen argitaratuko du: El perfecto capitán instruido en la disciplina militar, y nueva ciencia de la artillería, Espainian argitaratutako bere generoko lehenengoa izan ez bazen ere lehenengoetarikoa izanik. Sei liburuk osatzen dute: lehenengo biak antolaketa taktikoaz dihardute; hirugarrena, fundizio eta munizioez; laugarrena, tresnen erabilera trigonometriara aplikatzeko metodoaz (Regio Montanoren seno zuzenen taula bat ere ezarriz); eta azken biak -baliorik handiena dutenak-, balistikaz edota "artilleriaren zientzia berriaz" dihardute. Bai balistikaren lana eta baita El perfecto capitán-eko zatiren batzuk ere matematika-aipamenetan oinarritzen dira eta Diego de Alavak, gudarostean zerbitzatu ez eginagatik ez zuen armekin esperientziarik eta horregatik kritikak jasan zituen (hein baten Muñoz bere maisuak artilleria piezekin sarritan egindako esperientziak jarraitu zituen arren).\nXVI. mendeak matematika artilleriara aplikatuta Galileok, era errazean, aipatutakoa baino askoz ere doiagoa izan zitekeena adieraztera eman zuen. Niccolò Tartagliaren La Nova Scientia (1537) lanak artilleriaren erabilera biribiltzeko bidea, matematikaren logika-ikuspegitik (ez esperientziagatik bakarrik), jaurtigaiek zehazten duten kurbaren ezaugarri eta izaera ikertu beharra zegoena frogatu zuen; eta tiroan kurbaren irismena zehazte-modua ere iragarri zuen, irismenarekiko gehikuntza igotze gradu bakoitzerako berdina zenaren tesiari -hori bai, frogatu gabe- eutsiz. Tartaglia piezei igoketarik emateko eskuadra lehendabiziko aldiz erabili izan zuenaz harro zegoen, urteak arinago erabiltzen bazen ere (antzinatean piezak haztamuz apuntatzen ziren, eta tiroa nora zuzendu nahi zenera arteko distantzia begiz neurtzen zen). Alava gehien harritu zuen Tartagliaren doktrina-xehetasun bereizgarria hauxe zen: irismenak eskuadrako puntuen heinean gehitu zitezena zen eta, ondorioz, tiroketa horizontaletan, tiroaren kurbatzea koadrantea izatea; tiroketa horietan jaurtigaia gutxikako zeihartasunez mugitzen zela -hark ez bezala- uste zuen, ibilbidearen kurbadura geroago eta gehiago handituz joanez, goitik beherako linean abiatuz amaitzeko. Horrek guztiak Alavak Quesiti et Inventione Diverse (1546) ez zuela ezagutzen adierazten digu, zeinetan italiar jakintsuak bere doktrinako oinarri hori zuzendu zuen. Izaera matematiko hutseko zuzenketa adieraztera mugatzetik urrun, Diego de Alavak bere burutapenak balizko irismenak zehazteko modua erakusten zuten taulaz garatu zituen. Bere ekarpenaren adierazpenik ezagunena azken liburuan erantsi zituen taula nagusiak dira, irismenak igotze-angeluen seno zuzenei proportzionalak zaizkienarekiko bere teorian oinarri dutenek hain zuzen.\nBere igarkizunen artean 45ºko angelu bati irismenik handiena (gai honetan Tartagliarekin bat zetorren) dagokionarekiko erakusketa edota "que la bala tiene más fuerza a algunos pasos de la boca que al salir de ésta", hori esaterik oinarritu zezakeen arrazoirik ematen ez zuen arren, (bere argitasunaren lekuko mende batzuk geroago baino ez da Serbet-en abiagailuaren bitartez bala batek kanoi-ahotik 20 m ingurura kokatutako puntuan azelerazioa azaltzen zuenik frogatuko) aurki daitekeena ikustea bitxia da. Bere jaiotza- eta heriotza-tokiak ez dakizkigu; jakin dakigu, aldiz, 1594an Valladolideko San Benito el Real Monasterioari saindu horren bitxi bat eman ziola. Esker onez, fraideek bere ehorzketarako San Juan oparria eskaini zioten bere gorpua bertan dela.


Arana: Ezker Anitza Euskadiko Ezker Batuaren birsorkuntza da\nEAJri soilik Eskoziaz kezkatzea leporatu dio Mikel Aranak, eta Patxi Lopez lehendakariak dena berandu eta gaizki egiten duela esan du.\nEzker Anitzako buruzagiak, Mikel Aranak, larunbat honetako Batzar Orokorrean esan du bere alderdiak Euskadiko Ezker Batuaren birsorkuntza irudikatzen duela.\nLeioan egiten ari diren bileran EAJri soilik Eskoziaz kezkatuta egotea leporatu dio eta Patxi Lopezi dena gaizki eta berandu egitea.\nAlderdia kapitalismoaren aurkako ezkerra, errepublikarra eta federala izateko beharraz mintzatu da Arana, Cayo Lara IUko koordinatzaile orokorrarekin egindako bilkuran.\n15-M mugimendukoek eskatu duen politika egin nahi duen alderdia, erakunde irekia, horizontala, feminista, ekologikoa, sozialista, komunista, troskista, baketsua, autodeterminista, internazionalista?eta beste mundu bat posiblea dela uste dugun orok tokia dugun alderdia gara, esan du Aranak.\nLangabeziaren datu latzak gogoratu ostean, Aranak EAJri soilik Eskoziaz kezkatuta egotea leporatu dio. Ostiral honetan Patxi Lopez lehendakariak Rajoyrekin izan duen bileraren inguruan, askok aspalditik eskatzen duguna izan zela esan du.\nZentzu honetan, Antonio Basagoitirekin bat datorrela adierazi du, beti berandu iristen den gobernua baitugu. Defizitaren iragarpenak berandu harrapatu dio, baita espetxe politikaren aldaketak, udaletxeetako legeak, lapurtutako haurren auziak, eztabaida fiskalak? dena berandu eta gaizki egiten dute, gaineratu du.\nEzker Anitzaren Batzar Orokorra Leioan egiten ari dira Rebélate/Jaiki lelopean eta 300 ordezkari inguru daude. Gainera, Euskadiko CC. OO sindikatuko arduraduna, Unai Sordo, eta hainbat alderdi politiko ere egon dira, besteak beste, Aralar, EA, UPyD, Izquierda Republicana, Berdeak edota Frantziako alderdi komunista.\nInformazio gehiago:Eitb: Arana: Ezker Anitza Euskadiko Ezker Batuaren birsorkuntza da


'Sólo ellos' filma Clive Owen aktorearekin, drama ETB2n | EITB telebista\n'Sólo ellos' Clive Owen aktorearekin, gaur, ETB2n\nBesteak beste, Cuando te encuentre eta Sin reservas filmak egin dituen Scott Hicks zinema-zuzendariaren drama bat da.\nGaur, Clive Owen protagonista duen Sólo ellos filma izango da ikusgai ETB2n. Besteak beste, Cuando te encuentre eta Sin reservas pelikulak egin dituen Scott Hicks zinema-zuzendariaren drama 22:15etik aurrera emango dute.\nFamiliako harremanak jorratzen dituen pelikula honek familia modernoaren inguruko hausnarketa egiten du.\nJoe Warr (Clive Owen) kirol idazle famatua Australian bizi da, Katy bere bigarren emaztearekin (Laura Fraser) eta Artie (Nicholas McAnulty) gaztetxoarekin.\nKatyk minbizia du eta hilabeteren buruan hilko da. Hortik aurrera, Joek emazterik ez duen aita batek bete beharreko erantzukizunak bete beharko ditu, familia perfektu baten arau guztiak hautsiz. Horregatik, etxean agintzeko filosofia berri bat asmatuko du, 'Esan baietz!' izenekoa, eta emaztearen espirituarekin familia aurrera eramaten saiatuko da.\nBestetik, Joe Warrek bere lehen emaztearekin izan zuen Harry (George Mackay) izeneko seme nerabeari Australiara joateko gonbidapena egingo dio. Hasiera batean, Harryk ez du joan nahiko, baina handik denbora batera Artirekin oso harreman ona egingo du eta banaezinak izango dira.\nJoe lanean dagoen gau batean auzoko nerabe batzuk umeak dauden etxera sartuko dira eta dena hankaz gora utziko dute. Ondorioz, dena pikutara joango da.\nEz galdu drama hau!


Skyk zain barneko injekzioak erabili zituen, Bartalucciren arabera | Txirrindularitza | EiTB\nSkyk zain barneko injekzioak erabili zituen, Bartalucciren arabera\nBartaluccik baieztatu duenez, Skyk zain barneko injekzioak erabili zituen\nMediku italiarra hogei urtez ibili zen txirrindulariak mota horretako produktuekin tratatzen, legez kanpoko bihurtu ziren arte.\nUCIren aburuz, Skyk lehiaketetatik kanpo utzi beharko luke Froome, auzia…\nFroomek giltzurrun disfuntzioa argudiatuko du gehiegizko salbutamol maila…\nFabio Bartalucci mediku italiarrak elkarrizketa batean plazaratu duenez, 2011. urtean, zain barneko injekzioen programa bat jarri zuen martxan Skyk, esfortzuen ostean bere kirolariak indarberritzeko asmoz.\nBritainia Handiko Cyclingnews aldizkari berezituak argitaratu duen elkarrizketa batean, baieztatu egin du duela zazpi urte informatzaile batek egindako akusazioa, hots, talde horretako txirrindulariek zain barneko produktuak erabiltzen zituztela zenbait lasterketetan indarberritzeko xedearekin.\nMota horretako programak oso gai arantzatsua dira txirrindularitza profesionalaren munduan, nahiz eta urte luzez erabili izan ziren debekatu zituzten arte.\nBartaluccik 2010. urtearen amaieratik 2012ko udara arte egin zuen lan talde britainiarrean. Aipatu medikua hogei urtez ibili zen txirrindulariak mota horretako produktuekin tratatzen, legez kanpoko bihurtu ziren arte kirol horretan.\n"Indarberritzea ez da dopina, substantziak ez daude debekatuta, eta bere izenak adierazten duen bezala, indarberritzen laguntzen dute", defendatu du, ez baitu etikoki desegoki ikusten haiek erabiltzea.\nElkarrizketa berean onartu duenaren arabera, ez du ulertzen zergatik Sky taldeak Chris Froome txirrindulariari Salbutamol dosia areagotu zion, Txirrindularitzaren Nazioarteko Batasunari (UCI) Triamcinolone botika erabili ahal izateko erabilera terapeutikorako salbuespen bat eskatu ordez.\nBere aldetik, Skyk ez du ukatu edota baieztatu zain barneko produktuak erabili izana 2011n, baina bozeramaile batek azpimarratu du beti jarraitu dituztela UCIren eta WADAren (Dopinaren Aurkako Mundu Agentzia) eta aktiboki babesten dutela "orratzik gabe politika".


Nafarroa Baik Asun Compains proposatu du Nafarroako Kontseiluko kide izateko\nNafarroa Bai talde parlamentarioak Asun Compains abokatua proposatu du Nafarroako Kontseiluko kide izateko. Kontsulta organo garrantzitsuena da Kontseilua. Patxi Zabaleta koalizioko bozeramaileak esan duenez, prestigio handia duen jurista delako eta genero berdintasunean lorpen garrantzitsuak izan dituelako proposatu dugu”.\nZabaletak azpimarratu duenez, “Nafarroako Kontseiluan emakumerik ez izatea ezin dugu ulertu, eta Nafarroa Bairentzat, kontseilu honek zein bestelako organo publiko guztiek emakumeak izan behar dituzte, are gehiago kontuan hartzen badugu zein emakume jurista on ditugun Nafarroan, Asun Compains bezalakoak”.\nEra berean, Nafarroa Baiko bozeramaileak adierazi du Asun Compainsek ez duela bateragarritasun arazorik administrazioarekin lotutako gaiekin, “beste hautagaiak ez bezala, Nafarroako Kontseiluko aholkulari nagusia bera delako”.\nHorregatik guztiagatik, Nafarroako Parlamentuari egindako proposamenarekin Nafarroa Baik bateraezintasunaren zaintza esklusiboan beste urrats bat eman nahi izan du, eta, aldi berean, genero berdintasunean eta elkarbizitzaren ikuspegi aurrerakoiean.


Zer egin istripuen aurrean\nModalitateak eta prezioak\nEskola kirola irteerak\nAste buruko eski alpetarra\nIzotzaren gaineko patinajea\nMenu: Federazioa— Nortzuk garen— Berriak— Kalitatea— Genero berdintasunaFederatu txartela— Nola federatu— Estaldurak— Zer egin istripuen aurrean— Abantailak— Modalitateak eta prezioakEskola kirola irteerak— ELUR-IZOTZ IRTEERAK— Aste buruko eski alpetarra— Izotzaren gaineko patinajea— Arautegia+ Info— Elurraren egoera— Lehiaketak— Argazki erakusketaKontaktua\nBizkaiko Neguko Kirolen Federazioan, zure pasioan languntzen eta parte hartzen dugu Federatu gurekin!\nAstelehena, 16 Maiatza 2016\n2015-2016 denboraldia amaituta, honako honen laguntza eta lankidetza eskertu gura ditugu:\n- Bizkaiko Foru Aldundia - Kirolak.\n- Gaztedi plana - Kutxabank.\n- Herri Irratia - La flor de la canela.\nHalaber, Forum Sport eta EITB-k gure Eskola adineko Bizkaiko Txapelketari ematen dioten laguntza eskertu nahi dugu.\nAsteartea, 3 Maiatza 2016\nLehengo igandean Gasteizko (Bakh) izotz-pistara programatutako azken irteeretariko bat egin zen. Lau hilabete biziak izan dira, parte-hartzea handia eta, batez ere, ikasi eta ondo pasatzeko gogo handia egon dira. Hurrengo denboraldian berriro elkartuko garelakoan gaude.\nEz dugu agur esan gura aldez aurretik pistaren langileek emandako tratu onagatik eskerrak eman barik, hala gure lana errazagoa izan da eta.\n2015-2016 DENBORALDIKO KIROLARI NABARMENENAK\nOsteguna, 28 Apirila 2016\nLehiaketarako denboraldia amaitu egin denez, kategoria desberdinetan lehiatzen diren kirolarien ibilbidea aitortu nahi dugu. Diziplina horiek praktikatzeak dakarren ahalegina dela eta, kirolari guztiek meritu handia izan arren, haien ibilbide eta emaitzengatik hurrengoak nabarmendu nahi ditugu:\nJuan del Campo Hernández, Estatuko Taldearen kidea (Alpetarra);\nEspainiako Txapelduna Slalomeko Kategoria Nagusian.\nItoitz Armendariz Barco, Estatuko Taldearen kidea (Mushing-a);\nEspainiako Txapelduna Elurretako Mushingeko MD6 kategorian.\n2015-2016 ELUR DENBORALDIA\nOstirala, 22 Apirila 2016\n2015-2016 denboraldia amaitu egin da. Oso aldrebestua izan da elur gutxi eta tenperatura altuak egon direlako. Horren ondorioz, zenbait estaziotan ezin izan zituzten pistak ireki denboraldia soberan hasita egon arte. Hala ere, langileek pistak zapaltzean egindako lan apartak horietan berme osoz eskiatzeko aukera eskaini zigun.\nFederazio Txartela erostean, eskertu nahi dizuegu gugan jarri duzuen konfiantza. Hurrengo denboraldira arte.\nAsteartea, 19 Apirila 2016\nEuro-Ski Klubak 2015-2016 denboraldiaren amaierari buruzko prentsa-oharra bidali digu.\nTXARTELEN BALIOALDIARI BURUZ GOGORATZEKOA\nOstirala, 15 Apirila 2016\nTxartel-moten balioaldia gogorarazi nahi dizuegu:\nLitzentzia (L) 2016ko ekainaren 30 arte.\nAisia (A3) - Mistoa (TM) - Europa (TM1) - Mundua (TM2) eta Ikaslearena (E1) 2016ko irailaren 29 arte.\nHurrengo igandean izotzetarako irteerekin hasiko gara berriro, egingo ditugun ekintzak honako egunetan izango dira:\nApirila: 10 eta 24\nIRTENALDIAK ELURRETARA AGUR\nAzteazkena, 6 Apirila 2016\nAurreko asteburuan denboraldi programatutako irtenaldiak amaitu egin ziren. Aprobetxatu nahi dugu elurretara etorri zareten gazteoi eskerrak amateko. Zuen jarrerak eta ondo pasatzeko gogoak gure lan erraztu eta erosoago izatea ekarri dute.\nDenboraldi honetan elur gutxi eduki dugu eta, ondorioz, datetan aldaketaren bat egin behar izan dugu, baina azkenean programatuta ganeuzkan jarduerak egin ahal izan ditugu.\nHurrengo denboraldian ikusiko gara.\nCAMPEONATOS DE ESPAÑA DE ALPINO-ABSOLUTOS\nAzteazkena, 30 Martxoa 2016\nAramon Formigalean martxoaren 29an ospatutako Estatuko Txapelketa Absolutuan, Juan Del Campo Hernandezek emaitza oso ona lortu du.\nJuanek 1. postua lortu zuen Slalom-eko modalitatean.\nESKOLA KIROLEKO IRTENALDIAK\nHurrengo asteburuan amaituko dira asteburuko irtenaldiak Candanchura egingo dugunarekin. Denboraldia zaila izan dugu, izan ere, elurrik ez da egon. Hori dela eta, hainbat irtenaldi atzeratu behar izan dugu, aurreikusita geneukan programa osoa azkenean egitea lortu den arren. Hurrengo asteburuan eguraldi ona izanda gustura egoteko moduan egongo garela espero dugu.\nIrristatzera joateko irtenaldiei dagokienez, oraindik hiru egin behar ditugula gogorarazi nahi dizuegu.\nESKOLA KIROL IRTEERAK\nAzteazkena, 23 Martxoa 2016\nUrtero legez, Aste Santuko jaiak gertu ditugunean, irtenaldiak behin behinekoz etengo ditugu eta apirilaren 1etik (elurra) eta apirilaren 10etik (izotz) aurrera berriro haiko gara.\nOso ondo pasa oporretan eta, amaitutakoan, berriro egongo gara elkarrekin.\n2016/03/18-20 TERMIBUS IRTEERAK\nOstirala, 18 Martxoa 2016\nAsteburuko eski alpetarra..............................20 nasa.\nIzozt irteera.................................................12 nasa.\nAzteazkena, 16 Martxoa 2016\nEz da oso denboraldi ona izan, tenperatura handien ondorioz gure estazioetan elur gutxi geratu delako. Horietako batzuetan gogor lan egin ahal izan zuten abenduan eta ondo eskiatzeko moduan prestatu zituzten pistak. Beste batzuk ezin izan zuten hala egin eta ezinean ibili dira, batzuetan itxita eta beste batzuetan, ostera, eskiatzeko kilometro gutxi eskainita.\nKirol honetan erabat naturaren menpe egoten garenez gero, hurrengo denboraldian egoera hobetzea espero dezagun baina, hura heldu bitartean, goza dezagun denboraldi honetako azken zatiaz.\nELURRA, ELURRA, ELURRA\nOsteguna, 10 Martxoa 2016\nHurrengo asteburua denboraldiko onenetakoa izango da azkenaldian elur asko egin duelako. Gainera, eguraldiaren iragarpen ezin hobea dagoenez, elurretan ibiltzeko aspaldiko egun gozoenak izan ditzakegu.\nOndo pasa, baina zuhurtziaz.\n2016/03/11-13 TERMIBÚS IRTEERAK\nAste buruko eski alpetarra...............................20 nasa.\nIzotz irteera....................................................12 nasa.\nESKOLA KIROLEKO IRTENALDIEN BALANTZEA\nOsteguna, 3 Martxoa 2016\nAtzeratutako irteerak eta euren data berriak dituzue zerrenda honetan:\nOtsaila 12-13-14 ....................... Martxoa 04-05-06\nUrtarrila 08-09-10 ..................... Martxoa 11-12-13\nUrtarrila 29-30-31 ..................... Martxoa 18-19-20\nOrsaila 05-06-07 ....................... Apirila 01-02-03\nBIZKAIKO ALPINO TXAPELKETA\nAstelehena, 29 Otsaila 2016\nPasa den larunbatan gure ohiko Alpino Txapelketa egin genuen Astunen. Sailkapenak ikusteko gure txapelketen orrira jo dezakezue: "+info" - "lehiaketak".\nEskerrik asko parte-hartzaile guztioi. Datorren urtean ere zain izango gaituzue.\nESKI ALPETARKO BIZKAIKO TXAPELKETA\nOsteguna, 25 Otsaila 2016\nIrteerako antolaketa kontsultatzeko: "+info" - "Lehiaketak"\nBIZKAIKO ALPETAR ESKI TXAPELKETA\nAsteartea, 23 Otsaila 2016\nHurrengo asteazkenean erreferentziazko proban izena emateko epea amaituko dela gogorarazi nahi dizuegu.\nInformazio + “Lehiaketak” atalean, inskribatutako-zerrenda kontsulta dezakezue.\nBIZKAIKO TXAKURKROSS IV TXAPELKETA\nAstelehena, 22 Otsaila 2016\nLehengo igandean, otsailaren 21an, Gorlizen egin zen Bizkaiko IV Txakurkross Txapelketa.\nParte-hartzaile guztiei bertara etortzea eta haien kemen kutsakorra eskertu nahi diegu.\nProbaren emaitzak kontsultatu ahal dituzue "+info"- "Lehiaketak" atalean.\nFVDI · BNKF\nMartín Barua Picaza, 27 - 3ª\n48003 - Bilbao. BIZKAIA\n94 441 10 63\n94 441 99 61\nNorberaren eta hirugarrenen cookieak erabiltzen ditugu gure zerbitzuak aztertu eta zure nahiekin lotutako publizitatea erakusteko, zure nabigazio-ohituretan oinarrituta egindako profil batean oinarrituta (adibidez, bisitatutako orriak). Nabigatzen jarraitzen baduzu, erabilera onartzen duzula ulertuko dugu. Cookieen erabilera konfiguratu edo baztertu dezakezu, edo informazio gehiago lortu HEMEN.\nCopyright © 2017 FVDI · BNKF\nOn-line federa zaitez


Hasiera / Eranskin guztiak / Load Stabilizers\nBurdinazko Igogailu Industriala Mekanikoa Karga Hidraulikoaren Egonkortzailea\nEzaugarriak Erosgailu eskorga mekanikoa karga egonkortzailearekin MOQ: 1 unitate Materiala: Altzairuzko Mota: Barruko eskala Ez-txantiloia CE TUV ISO Eranskinetarako eskorga mekanikoa karga egonkortzailearekin Funtzioak eta aplikazioak: Batez ere merkantzien gaineko estabilizazioan erabiltzen da paletan, salgaiak operazioan irrist ez daitezen. ...\nOrga elektrikoaren eranskinak Karga egonkortzaileak\nProduktuen aplikazioaren eta konfigurazioaren 1. osagai garrantzitsu bat, sistema hidraulikoa: presioaren kontrol-balbula erregulagarriarekin banatzea behar den moduan egokitu daiteke; zigilu zatiak inportatutako produktuak dira; presio handiko mahuka kono zigiluarekin, errendimendu handiko inportazio mahuka. 2, egiturazko piezak: nagusia ...\nOrga jasotzaileko makina ordenagailu jasotzaileen plataforma kaiolak


Gaur hasiko da Auzoz-Auzo, Musika-Música-ren atarian - bizkaie.biz\nGaur hasiko da Auzoz-Auzo, Musika-Música-ren atarian\nBizkaie! 2018-02-13 08:15 Musikea\nBilboko barruti guztietara helduko dira kontzertuak eta jarduera didaktikoak.\nUme batzuk, Auzoz Auzoko tailerretan (argazkia: Bilboko Udala) | Ikusi handiago | Argazki originala\nMartiaren 1etik 4ra bitartean egingo dau Bilbao 700 Fundazinoak XVII. Musika-Música Euskalduna Jauregian, Gerrartean (1914-1945) izenburupean. Horren aurretik, baina, Auzoz-Auzo zikloa antolatu dabe, gaur, martitzena, hasita. Bilboko auzo guztietara Musika-Música-ko edukiak eroatea da asmoa, herritar guztiek kalidadezko eskaintza musikala izan deien. Aurreko urteetako publikoaren erantzun ona ikusita, hirugarren urtez egingo dabe Auzoz Auzo.\nKontuak kontu, zezeilaren 24ra arte, uriko zortzi barrutietako hainbat auzo-etxe eta eraikin kulturaletan makina bat emonaldi egongo dira, doban. Guztira, hamaika hitzordu dira, Castaños, Santutxu, Errekalde eta Otxarkoagako udaltegietan, Casilda Iturriza parkean, EHUren Sarrikoko fakultadean, Basurtuko ospitalean eta abar.\nErrepertorioari jagokonez, Musika-Música-n martian entzun ahal izango diran konpositoreak dagoz Auzoz-Auzoko egitarauan, hau da, Ratxmaninov, Prokofiev, Stravinsky, Sibelius, Fabra... Euskaldunako kontzertuetan joko dabenaren lagin bat eroango dabe auzo bakotxera.\nEra berean, bestelako jarduera batzuk be atondu ditue, musikeagaz lotutakoak, berbarako, 5 eta 10 urte bitarteko neska-mutilentzako tailerrak. Ipuin kontalariak eta zuzeneko musikea buztartuko ditue beste saio batzuetan eta familia osoarentzako aproposak diran kontzertuak be badagoz aukeran. Egitaraua osotzeko, bakarizketak eta berbaldiak be sartu ditue.\nUmeen tailerretan parte hartzea doban da, baina aurretik izena emon behar da, musikamusica.ekitaldiak@gmail.com helbide elektronikoan. Ganerako jarduera eta kontzertuak be doban dira.\nGaur, hilak 13, Sarrikoko unibersidadean ekingo deutsie aurtengo Auzoz-Auzo programeari; bakarrizketea egongo da 12:00etan. Castañoseko udaltegian, ostera, umeentzako sormen tailerra hasiko da 18:00etan.\nAuzoz-Auzoko egitarau osoa, hemen.\nGerren arteko doinuak, Musika-Música jaialdian\nThe Beach Boys, BBK Music Legends jaialdian\nIndie festibala dakar EHUk martian


Ajeak eta pozak eskutik\nHemen zaude: Sarrera » Herri aldizkaria » 2011 » Martxoa » Ajeak eta pozak eskutik\nBila joanda edo ezustean etorrita, ama oso gazterik izan diren hainbat herritarrek euren esperientzia kontatu diote Uztarriari.\nHiru belaunaldi: Lurdes Urdalleta, Ainara Astigarraga eta Manex eta Xuban anaia bikiak.\nAmaia Aldai eta Pedro Iriarte, Iraide alaba jaioberria besoetan dutela. (Amaia Aldai)\nNaroa Bengoetxea eta senarra Enaitz eta Maddi seme-alabekin. (Naroa Bengoetxea)\nNaturako miraririk handiena emakumearen barruan sortzen den haurtxoa dela esan daiteke. Bila joatetik ezustean etortzera badago aldea, eta oso gaztea bazara are handiagoa, baina guztiek diote umeak bizipozik handiena direla.\nAmaia Aldai: "Laguntza eta babes handia izan dugu gurasoen aldetik"\nAma izan zen: 20 urterekin.\n"Turismoko bigarren ikasturtea ekainean bukatu eta abuztuan jakin nuen haurdun nengoela. Mutilarekin bi urte neramatzan, eta hura ere ikasten ari zen. Garbi genuen ez genuela ezkondu nahi, ez zitzaigun iruditzen ezkontzearekin ezer konpontzen genuenik. Lehen unean elkarri esan ez arren, inoiz pentsatzen duzu: Honekin alaba izan dudalako, derrigortuta nago bizitza osoan harekin izatera?. Pasatutakoa pasatu arren, gure harremanak garatzeko bere erritmoa segitu behar zuen. Egia esan, orain artean gauzak ondo joan zaizkigu.\nUme hura hazten lagunduko zidatela esan zidaten aitak eta amak, eta mutilaren gurasoek ere ahal zuten guztian lagundu ziguten. Hasierako sustoa pasatuta, egia esan, sekulako suertea izan dugu gurasoen aldetik, haien laguntzarik eta babesik gabe, gaur egun ez baikinateke gauden bezala egongo.\nHaurdunaldia aurrera emateko urte sabatikoa hartu nuen. Ez ginen elkarrekin bizitzen jarri, bakoitzak bere etxean segitu genuen. Haurdunaldia eta erditzea oso onak izan nituen. Amak eta amaginarrebak lagundu zidaten ospitalera, baina Pedro klasean zegoen, eta hura ailegatzerako Iraide jaio zen. Alaba izanda gero, Pedro egunero etortzen zen gure etxera umea ikustera.\nMartxoan ama izan eta urrian Turismoko azken urtea hasi nintzen egiten. Umea etxean amarekin utzi eta Donostiara ikastera joan nintzen aurreneko egun hura oso gogorra egin zitzaidan, baina nik garbi nuen ikasketak bukatu eta lana egin nahi nuela. Ikasketetan notarik onenak guraso izan eta gero atera genituen senarrak eta biok. Guraso izateak heldutasuna eta motibazioa eman zizkigun.\nBadakit gaztaroko urterik garrantzitsuenetan beste edozein gaztek egiten zituen gauza guztiak egiterik ez genuela eduki. Egoera berri hark lagunengandik pixka bat urrundu egiten zaitu. Momentu batzuetan faltan botatzen dituzu, edo esaten duzu: Jo, ni hemen nago fardelak aldatzen eta biberoia ematen, baina ez dut inolako traumarik.\nEgonkortasun pixka bat lortzean, Iraidek sei urte zituela, ezkondu eta elkarrekin bizitzen jarri ginen. Bederatzi urtera bigarrena eduki genuen. 19, 10 eta 2 urteko seme-alabak ditut, eta etxean diskurtso desberdinak ditugu: txikienak burukoa hartu duela, erdikoak etxeko lanak dituela egiteko eta zaharrenak arroparik ez duela. Ez aspertzeko lain".\nAinhoa Arregi: "Atzera egiterik banu, ez nuke ezer aldatuko. Berriz egingo nuke"\nAma izan zen: 15 urterekin.\n"14 urterekin geratu nintzen haurdun, eta bikoteak eta biok umea edukitzea erabaki genuen. Hala, ezkondu egin ginen, Santio egunean, lau-bost hilabeteko nengoela. Komunioko argazkia dela dirudi. Ni baino hamar urte zaharragoa zen mutila, eta elkarrekin urtebete edo generaman. Abuztuaren 19an, ordea, sei hilabeteko, erditzea aurreratu zitzaidan eta hil egin zen alabatxoa. Kolpe latza izan zen, batetik umea galdu nuelako, eta bestetik, pasatu nuen guztia pasatu behar izan nuelako: eskola utzi, ezkondu, gizonaren gurasoen etxera bizitzera joan, kalean sortu zen zeresana jasan... Egoera hartara heldu nintzenez gero, ama izatea nahi nuen, eta segituan bila joan ginen. Hurrengo urteko abuztuaren 23an jaio zen semea. Bigarrena handik bost urtera izan genuen.\nErditu eta umea besoetan jarri zidaten unea ondo gogoan dut, ilusio handia egin zidan. Haurdunaldia oso ona izan nuen, erditzea, aldiz, oso gogorra, baina gero, umea hazteko oso ondo moldatu nintzen. Gainera, pertsona nahikoa optimista naiz, etortzen dena etortzen dela aurrera egitekoa. Noski, aldea dago, inguruak asko egiten du: gurasoek nola hartzen duten, bikoteak... Egia esan, egundoko suertea izan nuen, bai nire etxekoek, baita gizonaren etxekoek ere babes handia eman eta asko lagundu zigutelako. Halere, esan beharrik ez dago, kalean besteengatik erraz jarduten dugula, eta min handia egiten dugula. Nik anekdota pila ditut. Behin, denda batean sartu eta bi emakume han entzun nituen: Jakin al duzu herrian ume bat haurdun geratu dela? Gizagaixoa!. Eta, ni han, isilik. Pena dut, isilik geratu baino gehiago, ez naizela emakume haren aurpegiarekin gogoratzen. Honezkero, joan nintzen harengana, eta esan: Garai batean esan zenuen ume gizagaixo hark, ez bat, bi seme ditu; begiratu zer ume eder.\nBizitza dena aldatzen zaizu, baina umearengatik dena utzi beharra �lagunak, parrandak...� ez zitzaidan batere gogorra egin. Ume batek ematen duen bizipoza hain da handia... Gero, 20 urterekin aitaren enpresan lanean hasi eta etxe bat ere erosi genuen.\nSemeek 25 eta 20 urte dituzte eta esan dezaket 40 urterekin nagoela bi semerekin baina libre, kakotx artean. Eta, esaten duzu, bai, gaztaroan zenbait gauza galduko nituen, baina irabazi ere bai. Gainera, koadrilan �neska eta mutil gara� oraindik ere kalera irteten dugu ostiralero, larunbatero eta igandero, eta alde horretatik ere zorte handia dut. Atzera egiterik banu ez nuke ezer aldatuko. Berriz egingo nuke. Askotan esaten dut, 40 urtek kontatzeko hainbeste eman didate, neure memorien liburu bat idatzi beharko nukeela".\nLurdes Urdalleta eta Ainara Astigarraga: "Bat seaskan, bestea lepoan eta hirugarrena sabelean nuen"\nAma-alabak: 17 eta 21 urterekin izan ziren ama.\n"Hilekorik ez zetorkidan, eta bigarren faltarekin amari esan eta ginekologoarengana joan ginen �adierazi du Lurdes Urdalletak�. Haurdun nengoela jakin genuenean amak kristoren negarrak egin zituen, sekulako disgustoa hartu zuen. Mutilarekin juntatu nintzen hurrengo aldian esan nion: Badugu ba hirugarren laguna ere. Susto ederra hartu zuen. Hark ere gurasoei esan zien, eta onena ezkondu eta umea ekartzea zela esan zuten. 17 urterekin ezkondu nintzen, gizonak 21 zituen, eta nire jaiotetxean jarri ginen bizitzen gurasoekin. Asko lagundu ziguten.\nHasieran sustoa izan zena, bizipoza zen gero, eta ilaran beste bi etorri ziren atzetik: Ainara eta Maitane. Bat seaskan, bestea lepoan eta hirugarrena sabelean nuela hor ibili nintzen. 20 urterako hiru umerekin nengoen. 27, 26 eta 25 urteko seme-alabak ditut. Ikusten duzu lagunak juergara doazela, afaltzera, batera eta bestera, eta ni umearekin etxean. Bizimoduari beste era batera begiratzen diozu. Gerora, alabekin egin izan dut parranda, eta esaten ziguten: Ene! Zer ama gaztea duzuen! Ahizpak ematen duzue.\nBatzuk ama izaten diren garaian egin naute ni amama, 40 urterekin. Alaba hain gazte bikien esperoan zegoela jakitean pentsatzen nuen, 'honek zeukak orain infernua!'".\nLurdesen alaba Ainara ere gazterik izan zen ama: "Urtebete-edo neraman bikotearekin, eta elkarrekin bizi ginen, �kontatu du Ainara Astigarragak�. Hilekorik jaisten ez eta mutilari esan nion: Uste dut hemen zeozer badatorrela bidean. Farmaziara joan zen Predictor-a erostera; ni bitartean etxean zain, urduri. Positibo eman zuen. Hasieran ezin nuen sinestu, baina gero ilusio handia egin zidan.\nLau hilabeteko nengoela egin zidaten lehen ekografia, eta ginekologoak hala zihoen: Begiratu pantailara, hemen bat ikusten da; hemen bestea. Eta, nik: Nola bat hemen eta bestea hor ikusten direla?. Bai, bi dituzu. Eskerrak etzanda nengoen, bestela atzeraka eroriko nintzen. Ibon, ama eta hirurok itxaron-gelan hitzik egin gabe egon ginen.\nIzatez, familian oso urrun ditugu bikien kasuak. Ibonen aitaren lehengusuak eta nire aitonaren anaia-arrebak bikiak ziren. Horrek, ordea, zerikusirik ez duela esan zidan medikuak, familian aurrekaririk izan gabe ere bikiak jaio zitezkeela. Haurdun geratuko banintz berriro bikiak edo hirukiak edukitzeko arriskua dudala esan zidan. Hori jakinda, joan zaitez bada orain neska baten bila!\nHaurdunaldia oso ona izan nuen; erditzea, berriz, oso txarra, gogorra. 10-15 minuturen aldearekin jaio ziren. Ama izatean asko hunkitu nintzen. Etxera bueltatzean aurreneko astea gogor xamarra egin zitzaidan, baina umeak ezagutuz joan ahala ondo moldatu nintzen. Ume onak izan dira".\nNaroa Bengoetxea: "Gaur egun hirugarrena ekartzea ondo pentsatu beharrekoa da"\nAma izan zen: 23 urterekin.\n"Txikitatik garbi nuen ama gazterik izan nahi nuela. 2005eko irailean, 22 urterekin, ezkondu eta urte berriarekin batera txiki baten bila joango ginela erabaki genuen. Martxoan haurdun geratu eta abenduan jaio zen Enaitz. Bigarrena, Maddi, bi urte eta erdira jaio zen. Haurdunaldiak eta erditzeak zoragarriak izan ditut; horiengatik balitz zientoka ume eduki nitzake, baina gaur egun hirugarrena ekartzea ondo pentsatu beharrekoa da. Halere, 30 urtera arte ez dut aterik ixten. Handik gora daukadanarekin bizi eta gozatu nahi dut.\nTripa handiarekin ikusten nindutenean lagunek hala esaten zidaten: Ai ama, Naro! Haurdun al zaude? Ezkonduta, gizona eta etxearekin, eta ni oraindik ikasketak bukatzeko. Noski, gauza bat da bizitza honetan zer ilusio dituzun edo zer nahi duzun, eta bestea, bizitzak bide horretatik eramatea. Ni 16 urtetatik nenbilen mutilarekin �hura bost urte zaharragoa da� eta harremana hasieratik oso serioa zen. 18 urte betetzerako etxe bat egiten hasi ginen. Lanean ere oso gazterik hasi nintzen. Oso garbi nuen karrerarik ez nuela egin nahi, eta 16 urterekin DBH bukatu, merkataritzako modulua egin eta lanean hasi nintzen. Baina, egia esan, senarrak dirua soberan irabaziko balu, lana utzi eta etxean umeak hazten geratuko nintzateke; baina, halakorik ez dugunez, lanera joan behar.\nParrandazalea izan naiz, baina 13 urtetatik 18ra primeran pasatu dut, egin beharreko dena egin dut, eta atzera egin beharko banu berdina egingo nuke. Ez dut batere damurik, eta gizonak ere beste horrenbeste. Momentu batzuetan lotu egiten zaituela? Jakina! Ezin zara astebururo irten, baina irteten zaren horietan gehiago dakizu gozatzen. Ezkontza bat dugula, edo afari bat, ba, umeak gurasoekin utzi eta nobiotan bezala egiten dugu parranda. Gainera, ez da izan, bat-batean etorri zaigun zerbait, eta buelta nola eman jakin ez dugun zerbait; bila joan ginen. Gazterik izan nahi genuen guraso. Ni 20 urterekin izan ninduen amak, eta ama-alaba harreman hori horrela bizi izan dudanez, iruditzen zitzaidan neuk ere bide horretatik jo behar nuela.\nErditu eta umea ikusteak sekulako zirrara eragiten du. Egundoko miraria da. Umetxo hura zure barruan sortu dela ikusteak oilo-ipurdia jartzen dizu. Hain txikiak izanda lehenengoarekin beldur pixka bat ematen dizu, nola heldu eta bat eta beste... baina ia bigarrena bera bakarrik hazten da".\nJara Aranbarri: "Ez zen ezustean etorri, bila joan ginen"\nAma izan zen: 22 urterekin.\n"21 urterekin geratu nintzen haurdun eta 22rekin izan nuen alaba, Aisha. Mutilak 19 urte zituen aita izan zenean. Ez zen ezustean etorri, bila joan ginen. Elkarrekin denbora gutxi generaman, hilabete batzuk, eta Enparan kalean jarri ginen bizitzen, alokairuan.\nAishak urtea egin zuenean berriro haurdun nengoela jakin nuen. Ilan ezustean etorri zen. Nik ez nuen nahi horren azkar, bestela lehenengoarekin ez duzu berdin gozatzen. Bi haurdunaldiak eta erditzeak oso onak izan ditut, baina erditu ondoren gaizki pasatu nuen. Lehenengoarekin, epidurala gaizki jarri zidaten, gorputz erdia mugitu ezinda geratu zitzaidan eta hilabete ingresatuta egon behar izan nuen. Bigarrenarekin ez zidaten epiduralik jarri, baina umetokian infekzioa izan nuen eta bularra ematen nionez, Ilanek neumonia harrapatu zuen. Biok ingresatuta egon ginen, eta alaba zaharrena amak zaintzen zidan.\nMutila, Mulay Driss, jaiotzez marokiarra da, baina bi urte zituenetik Euskal Herrian bizi da. Kulturalki oso desberdinak gara, eta gauza askotan ez gara bat etortzen. Hasieran bere aitak gure artekoa ez zuen onartzen, baina orain hobeto konpontzen gara. Driss neska marokiar batekin ezkontzeko hitz emanda zegoen, eta aitak ezin zuen onartu semeak ezkon-hitza haustea eta, gainera, ezkondu gabe neska europar batekin umea izatea. Mutilaren aitak askotan esan digu ezkontzeko, baina hori bikotean hitz egin eta erabaki beharreko zerbait da. Esaterako, nire alabek txerrikirik ez dute jaten, baina haien kulturan Gabonak, karnabalak... ospatu ez arren, gure alabek ospatzen dituzte. Drissek sekula ez dit eskatu buruan beloa jartzeko, eta nire alabak hazten direnean nahiago nuke painolorik jarrito ez balute. Mantentzeko modua izanez gero, marokiarrek lau emazte eduki ditzakete, baina nik hori ez nuke onartuko. Haiena kultura oso matxista da, baina nik egundoko suertea dut Driss txikitatik hemen hazi delako eta lagunartea ere hemengoa duelako. Gutako bat izango balitz bezala da.\nGazteena zeharo bihurria da, atzetik ibili behar beti. Bestea ez, bestea magalean eseri eta lasai-lasai egoten da. Oraingoz ez, baina aurrerago beste ume bat edo bi eduki nahiko genituzke. Horretan mutila eta biok bat gatoz".\n28 urtetik gora\nUnai Iparragirre: "Orain ziklismoa gaizki ikusita dago" Mailo Oiarzabal\nElkartasun printza Argazkiak: Khamar. Testuak: Ainitze Agirrezabala\nAjeak eta pozak eskutik Ainitze Agirrezabala\nKamera adarrean Xabier Otamendi\nMusu-truk lan eta lan Ainitze Agirrezabala\nHussain Azaom: "Egunero oroitzen naiz nire herriaz; sorterri-mina dut" Ainitze Agirrezabala


Lau Eme lan berria dagoeneko martxan dago I haatik haatik\nLau Eme martxan\nPasaden larunbatean Pasaiako Ciriza etxean aurkeztu zuen azkenik Haatik Konpainiak emakumearen ahalduntzeri buruzko lan berria. Formatu bereziko ikuskizun hau, lau emakumeek osatzen duten 20 minutu inguruko dantza lana da.\nKanpotik itxura ederra bazuten ere, sakonean zapalduak eta otzanak ziren garaiko emakumeek ematen diote hasiera pieza honi. Familia zaindu eta euren senarrentzat apain egotea zen bete beharreko rola, baina pausuz pausu, eta borroka feministak historian zehar emandako aurrera pausoak erakutsi nahian, gaur egungo emakumea isladatzera iritsiko direlarik.\nArgazkia: Mendi Urruzuno\nSorkuntza prozesu luzea\nPieza laburra izan arren, gaiaren garrantziaz oharturik konpainiak arduraz landu nahi izan du sorkuntza berri hau. Horregatik, dantzari eta zuzendariak talde lanean eraman dute aurrera azaroan martxan jarri zen sorkuntza koreografikoa. Martxoan lanaren prozesua eskeini zen Donostiako dFeria-n sektoreko profesionalen aurrean, eta baita Pasaian antolatutako emakumearen eguneko egitarau barnean. Bertan herritarrekin lanaren norabideaz hausnartzeko aukera izan zelarik. Hemen jasotako ondorioekin azken fasean sartu eta lana ia amaituta zenean Dantzagunean eskeini zen entsaio ireki batean urbildutakoekin azken balorazioak eginez.\nKonpainiak kulturaren funtzio soziala nabarmentzen jarraituz, dantza erabiltzen du emakumeri ikusgarritasuna eman eta gizarteari hausnarterazten jarraitzeko tresna bezela. Horrela, mugimenduari dagokionez, frustrazioa, errepresioa edo amorrua bezalako sentsazioak, eta baita askatasuna, boterea edo indarra bezalakoak ere azaleratuz.\nDantza lana aurkezteko Pasaiako estreinaldiaren ondoren, Gasteiz eta Arrasaten izango dituzte Euskal Herriko lehen zitak, eta ondoren Bartzelonako NunOff edo Libourneko FestArts jaialdietan eskeiniko dute.\nEkainak 2 Pasaia\nEkainak 10 Gasteiz (Kaldearte)\nUztailak 6 Arrasate\nUtzailak 10 Bartzelona\nAbuztuak 2, 3, eta 4 Libourne (FestArts)\nAlbistea · Compartir: Facebook · Twitter Google + LinkedIn


Neandertalek sua pizten zutela iradokitzen duten aztarnak aurkitu dituzte - Elhuyar Aldizkaria\nHasiera » Albisteak » Neandertalek sua pizten zutela iradokitzen duten aztarnak aurkitu dituzte\n2018/07/19 331. zenbakia\nNeandertalek sua pizten zutela iradokitzen duten aztarnak aurkitu dituzte\nNeandertalek sua erabiltzen zutela frogatuta dagoen arren, pizteko gai ote ziren oso eztabaidatua izan da azken urteotan. Bada, gure espezieak egiten zuen bezalaxe, neandertalek ere harrizko tresnak erabiliz sua pizten zutela iradokitzen duten lehen aztarnen berri eman dute, Scientific Reports aldizkarian, Andrew Sorensen-ek (Liedengo Unibertsitatea, Herbehereak) eta kideek.\nSua egiteko egurra edo pirita eta suharria behar dira, baina, orain arte, ez da halakorik aurkitu suaren arrastoak ohikoak diren neandertalen aztarnategietan. Gure espeziearen kasuan, aldiz, pirita suharriaren kontra kolpatuz sua pizten zutela erakusten duten hamaika aztarna aurkitu izan dira. Orain, Sorensenen taldeak neandertalen suharrizko hainbat tresna aztertu dituzte, Musteriar aldiko 26 aurpegibiko, zehazki; eta mineral gogorren aurka kolpatuak izan zirenaren arrastoak topatu dituzte, piritarekin kolpatzean gelditzen direnaren gisakoak. “Pirita kontserbatzea aztarnategietan nahiko zaila da, baina suharrizko tresnetan piritak utzitako arrastoak nahiko bereziak dira, Sorensenek aurreko lan batzuetan frogatu duenez”, azaldu du Joseba Rios Garaizar arkeologoak (CENIEH).\n“Su-pizgailuen froga zuzenik ez zegoelako izan da hain eztabaidatua neandertalak sua pizteko gai ote ziren. Lan honek frogak aurkezten ditu. Aurrerapauso bat da neandertalek sua pizten zutela frogatzeko, eta ziurrenik hurrengo urteetan antzeko adibideak agertuko dira nonahi”, dio Riosek. Bestalde, oraindik pirita-aztarnak topatzea faltako litzatekeela ohartarazi du, eta beste hainbat galdera oraindik airean daudela gogorarazi: “MTA izeneko Mousteriar kulturan erabiltzen zituzten aurpegibikoak, baina beste garai batzuetan, zer? Egurraren hipotesia ere hor dago. Eta sua pizteko gai baziren, zergatik Quina tipoko Musteriar aldian ez dago suaren erabileraren aztarnarik? Gai zirraragarria, benetan!”.


GFAren eraikinetako kontsumo-datuak: abiapuntua eta eboluzioa - gipuzkoaingurumena\nHoriez gain, baditu beste ekipamendu batzuk ere, hala nola: errepide eta bizikleta-bideetako argiteria, seinaleztapena eta semaforoak; errepideetako tuneletako argiztapena eta aireztapena; ponpaketa estazioak, baskulak, aforalekuak…\nGFAren kontsumo energetikoak ondorengoak izan ziren 2016. urtean:\nErrepide eta bizikleta-bideetako kontsumoak GFAk egindako elektrizitatearen kontsumo osoaren % 47 hartzen du.\nEraikinetako kontsumo energetikoaren ia % 71 eraikin horietako 10etan soilik kontzentratzen da.\nKontsumo energetikorik handiena duten eraikinetako 10etan % 7 murriztu da kontsumo hori 2012tik 2016ra. Gainera, CO2 isuriek % 18 behera egin dute denboraldi horretan. Hurrengo grafikoetan ikusi ahal dira joera horiek, gastuaren kasuan ere bai (% 16ko murrizketa 2012tik 2016ra).\nEraikin horietan kontsumo murrizketa % 4,90ekoa izan da 2015 eta 2016. urteen artean. CO2 isuriek, berriz, % 11 behera egin dute.\nErrotabururen kudeaketa energetikoaren hobekuntzei esker, eraikinaren langileek hartutako kontsumo energetikoaren kontrol neurriekin, 2012tik 2016rako kontsumo osoaren murrizketa % 34,43koa izan da, CO2 isurien kasuan % 38,07ra helduta.\nAterpetxeetan biomasa jarri da Hondarribian eta Seguran. Guztietan eguzki-energia fotovoltaikoaren instalazio bat daukagu, eta gainera Hondarribian ipini zen eguzki-energia termikoa 2013an. Aterpetxe honetan argiteriaren aldaketa burutu zen, efizientzia irizpideekin erabiliz. Beraz, Hondarribiko aterpetxean CO2 isurien murrizketa % 46koa izan da 2012tik 2016ra eta kontsumo energetikoa ia % 20 jaitsi da 2015etik 2016ra. Aterpetxe guztiak kontuan hartuta, CO2 isuriek % 17,22 behera egin dute 2012tik 2016ra.\nFraisoro laborategian 2007an eguzki-energia fotovoltaikoa ezarri zen, eta argiteria eta klimatizazio kontrol sistema bat aplikatu da. Kontsumo energetikoaren murrizketa % 10,54koa izan da 2012tik 2016ra, eta CO2 isuriak % 16,67 jaitsi dira.


Behin Pierra bat zainetan probatu ostian, fetxa berezia izaten da urtero.\nAurten zer esanik ez, EAEn gabonen bueltako elurteetatik eskiatu ezinik gabiltzanontzat... morriña edarrakin nabil ni.\nEta Pierrako fetxa iritsi dala gogoratzen, errepaso bat egiten hasi, eta hainbeste urte zurrunbilo horretan ibili ostian, zeharo nahastuta neuzkala pierrak, urteak, zenbat pierra izan diran eta abar, eta blogari esker rebisatzen eta berbizitzen hasi naiz.\nEsan izan dot nik lau bidar egiten detela irteera bakoitza. Prestatzean, egitean, idaztean, eta orain bezela, irakurriz berbizitzean gogoratzen dudana.\nIDEKOn lan egiten nuanian fetxa txarrak zian jai hartzeko. Oso txarrak. Oin atzera begiratzen dotela, horregatik ez ditut pierra gehixo pilatu, dudaripe.\n2010 urtian egin nuan lehenengo pierra Leokin. Denboraldi hartan bertan blogak.eus zabaldu berri neukan, eta saiatu nintzan han idazten, baina Le Chornaisen beti wifi eta kobertura arazuak, eta testu editore batian idatzi eta kopiatzen nuan, baina kriston akatsak ematen zizkidan, eta azkenian blog hura ere bertan behera laga eta bloggerrekin hasi nintzan. Edozein kasutan, aber zeozer ikusi leiken, hemen\njun aurreko kronika: https://blogak.eus/pirukeriak/pierra\n2011 urtian Mezzalama egin genduan Txirios, Javi eta hirurok, beste lagun batzukin Oberland aldian astebete pasa ostian\n2013 urtian Adamellora jun ginan Javi eta bixok. Kasu honetan, lehenago Stelvioko parkian ibili ginan aklimatatze aldera\n2014 urtian Javikin Pierrara!!\n2016 urtian Rutorrera jun ginan Javi eta bixok zuzenian lasterketa korritzera. Kike eta Luismikin batera juteko plana in arren, Luismi lesionau, eta Uxue jun zan bere partez\n2017 urtian berriz ere Pierrara Javikin. Oinguan Luismi eta kike ere\n2018 urtian berriz ere Pierrara Javikin. Oinguan Gorkatarrak animatzera fans bezela etorri zian. Eta Vibrameko izarrekin spota grabatzen ibili ginan\n2019 urtian berriz ere Pierrara Javikin. Pierra honetan Javi extralurtarra ezautu naban, lunbaguak jo zion lehenengo etapan, eta egunez egun sufritzen, helmugaraino iritsi zan. A ze sufritzeko gaitasun, eta halere ez genula hain lasterketa txarra in dakat goguan. No paon no gain\n2020 urtian Javik bikixekin ezinezkua zeukan Pierrara jutia, eta Iker Laskurainekin egin nuan juteko plana. Dorsala lortu genduan eta dana prest, baina azkenengo astian Covid19a dala eta, bertan behera laga zaben\nAurten 2021 urtia, munduko distantzia luzeko txapelketa egin dabe, eta gutxi batzuk besterik ez dabe parte hartzerik euki, egun bakarreko lasterketa arraro honetan\nBeraz, 5 pierra inda dauzkat, 2010, 2014, 2017, 2018, 2019 eta 2020an plaza lortuta baina bertan behera geratu zan\nEta 2011an Mezzalama\n2016an Tour de Rutor.\nPDG oraindik egin gabe eta Altitoyko edizio guztiak eginak


Crossover: telesailen jaialdia martxan! — Gaztezulo\nCrossover: telesailen jaialdia martxan!\nCrossover: telesailen jaialdia martxan! Bigarren edizioa ospatuko dute Donostian, maiatzaren 7a eta 11 bitartean. https://www.gaztezulo.eus/albisteak/crossover-telesailen-jaialdia-martxan https://www.gaztezulo.eus/albisteak/crossover-telesailen-jaialdia-martxan/@@download/image/CROSSOVER.jpg\nBigarren edizioa ospatuko dute Donostian, maiatzaren 7a eta 11 bitartean.\nAurreko urteko lehen edizioaren arrakasta ikusita, Crossover: telesailen kultura jaialdiaren bigarren edizioa egingo dute Donostian, hilaren 7tik 11 bitarte. Hala, beste behin telesailen goraldia ikuspegi ezberdinetatik aztertuko dute jaialdian: eztabaida eta elkarrizketa oinarritzat hartuta, gaia modu kritikoan jorratu nahi duten proposamenak alde batetik, eta bestetik, telesailei buruzko ezagutza sakondu eta dibertitzea xede dutenak.\nAurten, jaialdiak Koldo Mitxelena eta Tabakaleraren artean banatuko du bere programa eta Leticia Dolerarekin irekiko du aurtengo edizioa. Dolerak Déjate llevar telesaila aurkeztuko du, Canneseko Telesaileen Nazioarteko Jaialdian telesail onenaren saria irabazi berri duen lana. Aktore ezaguna telesailaren gidoilaria, zuzendaria eta protagonista da.\nBestalde, Goenkaletik GOAZEN!era, telebistarako euskal fikzioa izeneko euskarazko mahai inguru bat izango da jaialdian. Telebistarako euskal fikzioak ibilbide luzea egin du gaur arte. Goenkale telesaila da telebistarako euskal fikzioaren mugarrietako bat, 21 urtez eman ondoren. Gaur egun Go!azen da euskal telebistaren fenomeno berria: batez ere gazteenen artean arrakasta duen telesaila, fikzioa eta musika uztartzen dituena. Mahainguruan parte hartuko du, besteak beste, GAZTEZULO aldizkariko zuzendari eta zinema zein telesail kritikari Gaizka Izagirrek. Saioa maiatzaren 8an izango da, asteazkena, 19:00etan, Koldo Mitxelenan.\nTelesaileena gaur egungo kulturaren arlo garrantzitsu, dinamiko eta sortzaileenetakoa da, eta horregatik Crossover lengoai artistiko honen inguruko hausnarketa eta gozamenerako topaleku bezala jaio da, publiko mota ezberdinei zuzendutako proposamenak eskainiz.\nJarduera guztiek sarrera librea dute edukiera bete arte, Eztabai programa ezik. Kasu honetan aldez aurretik eman behar da izena. Saioa politika eta telesailen arteko harremana aztertuko duen solasaldi-afari bat izango da, oso gonbidatu bereziekin.\nEzagutu programa OSORIK.


Larunbatean, Udaberri Jaia ospatuko dute, X. ez, Aretxabaletan Basabeazpi eta Almeneko txikiek. Maiatzaren 9an, larunbatean, ospatuko da aurtengo Udaberri Jaia Aretxabaletan. Urtero bezala, Basabeazpiko eta Almeneko txikientzako ospakizuna izango da larunbatekoa, eta goizean goiz hasiko dira ekimenekin. 10:30ean jolasak eta ibilaldia antolatu dute eta ondoren, mosaikoa egingo dute eta talo tailerra martxan jarri. Bazkalaurreko tartea […]\nZuzendaritza taldea, Jesuiten ikastetxeak bisitatzera\nZuzendaritza taldea, Bartzelonara, Jesuiten ikastetxeak bisitatzera Gaur Arizmendi Ikastolako zuzendaritza taldea eta baliabideen arduraduna Bartzelonara joango dira Jesuiten ikastetxe bat bistitatzera. Bihar egingo duten bisitan, bertatik bertara ikusi nahi dute Katalunian Jesuiten ikastetxeetan abian jarri berri duten hezkuntza eredua. Ezarri dituzten berrikuntza pedagogikoak direla-eta, interes handia pizten ari dira Jesuiten eskolak. Besteak beste, azterketak, ordutegiak […]\nAbesbatzakoak, trukean, Tuterako ikastetxe batekin Asteburuan Arizmendi Ikastolako abesbatzakoak Tuteran izan dira, bertako ikastetxe bateko ikasle-truke baten. Rakel Murgiondo abesbatzako zuzendariarekin abiatu ziren kantariak bertara, eta ekainaren 12, 13 eta 14an hangoak Debagoienan izango dira. Ostiralean Olite bisitatzeko parada izan zuten eta larunbatean Tuterako parrokian eskaini zuten emanaldia. Hango abesbatzakoek bost abesti kantatu zituzten eta […]\nDBHkoen III. Olinpiadetan, ikasleak oso gustura Joan zen astean bigarren mailako DBHkoen olinpiadak jokatu ziren Iturripen, hirugarrenez. Goizeko 09:00etan Arrasateko Iturripen elkartu ziren Arrasate, Aretxabaleta eta Eskoriatzako Arizmendi Ikastolako ikasleak eta irekiera ekitaldi batekin eman zioten egunari hasiera. Horretarako talde bakoitzak aurkezpena eta desfilea egin zuen eta ondoren, denok batera aurreskua dantzatu zuten. Jarraian, txapelketekin […]\n135 / 145« First«...102030...133134135136137...140...»Last »


Cocidito Madrileño –\nAsteotan oso presente izan dut Javier Vizcaino eta bere “cocidito madrileño” hura. Entzule fidela nintzen. Zenbat irrati ordu beteko ote zituen tarte horrek, gaur egun jarraituko balu… zenbat ergelkeria ari gara entzuten egunotan… zenbat gezur eta iruzur euskaldunon aurka, eta orain baita katalanen aurka. Ondoriorik gabeko gezurrak, zigorrik gabekoak, ezta hautesontzietan ere. Inguruko demokrazia gehienetan, politikari batek gezurra esaten duenean badaki non duen irteerako atea.\nMadrilera goaz egitekoen zerrenda besapean, eta lorpenen zerrenda ekartzen dugu bueltan. Hor dago Kontzertu Ekonomikoa, Kupoa, pentsioak, I+G+b inbertsioak, AHT… Euskadirentzat onak diren proiektuak. Talde onak dauzkagu, onenak, Euskadirengatik eta Euskadirentzat lan egiteko gogoz gaude, politika sare korapilatu horretatik atera nahi dugu, eta batzuek ekarri nahi diguten negatibitatetik ihes egin.\nGaur inoiz baino gehiago Xabier Arzalluzen izena aldarrikatzen dugu; berak irakatsi zigun zarataren aurrean, gezurren aurrean, hitz errazen aurrean, gizarteari ekintzak eskaini behar dizkiegula, lana eta konpromiso zehatzak. Eta beti egia aurretik, kosta ahala kosta, eta berari askotan garesti irten zitzaion, denetarik leporatu baitzioten. Okerrena, leporatu zioten –eta batzuek gaur, oraindik, inolako errespeturik gabe, berriro leporatzen diote- ez zuela terrorismoak amaitzerik nahi. Gezur horiek zabaltzen dutenek ahaztu egin dute, nahita, Arzalluzek egindako guztia herri honek indarkeriarik izan ez zezan.\nBere lanaren ondarea EAJ-PNVren gizon-emakumeongan dago eta egongo da beti. Bere bidea jarraituko dugu, beti Euskadiren eta euskaldunen zerbitzura.\nCocidito Madrileño, demokrazia, Espainia, hauteskundea, RTVE, telebista, TVE, Xabier Arzallus, Xabier Arzalluz\nZer duzu buruan “Cocidito Madrileño”-ri buruz\nharrigarri 2019-03-19 11:58\n“Ondoriorik gabeko gezurrak, zigorrik gabekoak, ezta hautestontzietan ere. Inguruko demokrazia gehienetan, politikari batek gezurra esaten duenean badaki non duen irteerako atea. Baina hemen ez. Hemen egia debaluatu dute, eta klase politikoa ere bai” Sinatzailea ezagutu ez eta neuk ere sinatuko nukeen esaldia da hori, egiazko zerbait esatera zetorrela pentsatu dut, baina ez, berehala konturatu naiz bere parrokiaren alde propaganda merkea egiten ari zen beste bat zela. Hemen hori izan da, bistan da, nire nahasmenduaren kulpableetako bat: hiru probintzietako txiringitoaz ari ote da, Nafarroarekin batera ote da hemen hori…Ez ba, Espainiako erresuma da hemen hori, Euskadi dionean berriz, hiru probintzietako txiringitoaz ari da. Kokatzeko nahikoa lan, baina goaz harira:\nMadrilen Europan ez bezala dena gezurra omen da Euskadi berriz, euskaldun hitzdun, zintzotasunaren eta gardentasunaren eredu mundu den zabalera guztian. Hau hala dela dudarik ez egiteko, horixe frogatzera datozen hiru gertaera aipatu nahi nituzke gure herrian hitza, artikulu horretan bezalaxe, zein merke erabiltzen den erakusgarri:\n1-Gure ekosistema paradisuzko honetan Osakidetza ere ze nolako txiringito izan den 35 urteotan ikusi ahal izan dugu egunotan, halako moldez non edozeinen karrera profesionalean bide egitea oso gauza zaila baita baldin eta ez bazinen txiringitoko. 35 urtez holaxe.\n2-Katalunian 155. artikulua kendu bitartean Raxoiren aurrekontuen alde ez zutela egingo hitz eman zuten txiringitoko nagusiek eta handik bi egunetara denok ikusi genituen, Kataluniako politikariak kartzelara eta erbestera bultzatu eta urriaren lehenean herria kolpez txikitzera armada bat bidali zuen gobernuaren aldeko botoa ematen morrontzaren alarde ikusgarri eginez, otzan eta esaneko.\n3-Hau gutxi ez eta ez gara aspaldian entzunda Iñigo Urkuiluk zinpean Espainiako auzitegi gorenean Kataluniako independentzia eta haren aztarnarik txikiena ere mapatik desagertarazteko egindako lan eskerga zuritzeko egin zuen hitzaren erabilera guztiz maltzurra. Hau ez diot nik, hau, egoerari dagokion diplomaziaz, Carles Puigdemont presidente erbesteratuak esan zuen.\nArregi andereari esango nioke berrogei urteotan txiringito honetako nagusien helburu handiena “Espainian komodo sentitzea”, “espainolak seduzitzea” bezalako hitzetan daudela ondoen jasota. Klaudikazioari elkarbizitza eta morrontzari paktismoa deituta seguruenik asko ikasi dugu espainolengandik hitzak pozointzeaz; gu aingeru zerutiarrak garen aldetik, gezurra handik ekarri baldin badugu onartu beharra dago ikasle bikainak izan garela eta emaitzak hor daude: pantasiazko erakunde hauek eratu ziren garaian baina askoz espainolagoak gara egun. Nik cocidito madrileño ez dakit zer den , espainolezko komunikabiderik apenas erabiltzen baitut, baino txiringito basco txikitatik pairatu behar izan dut, euskaldun asko eta asko bezalaxe.


Galtzagorriren ibilbideari aitortza egin diote Literaturian\nGaltzagorri Elkartearen bueltan lanean ari garenoi irri bat utzi digu aurtengo Literaturiak.\nHaur eta gazte literatura maite eta euskarazkoa hauspotu nahi zuten zenbaitek elkartea sortu zutenetik 31 urte bete direnean Literaturiakoek aitortza egin diote gure ibilbideari eta guri irri bat atera digute, irri gozo bat.\nZarautzeko Modelo aretoan jaso zuten oroigarria Castillo Suarez eta Ainara Aiestaranek Galtzagorriren izenean. Suarezek esan zuen, elkartean, oro har, liburuzainak, marrazkilariak, kultur teknikariak, idazleak eta jende oso ezberdinak topo egiten dugula eta elkarlana beti dela aberasgarria. Bide batez, elkarteak aterpe duen bulegotxoan lanean buru-belarri ari diren Izaskun eta Larraitz aipatu zituen haiek gabe elkarterik ez dagoelako. Hori guztia, noski, irri bat ahoan zuela esan zuen eta irri hori utzi diguzuen irriaren partea zen.\nGaltzagorriren xedea Euskal Herriko haurrek eta gazteek irakur dezaten da, jarraitu zuen Suarezek, bestela esanda amets egin dezaten eta "amets egitea baino gauza ederragorik ez dago", amaitu zuen eta guk uste dugu hitz horiek irri bat direla bere horretan.\nEskerrik asko, Literaturia, tori gure esker onik beroena, tori utzi diguzuen irri gozoaren zati bat.


Aberri eguna ospatuko dute gaur herritar askok - Debagoiena - Goiena.eus\nAberri eguna ospatuko dute gaur herritar askok\nMaite Txintxurreta 2016-03-27 08:30\nGaur, martxoak 27, pazko domeka, Aberri Eguna ospatuko dute Euskal Herritar ugarik, tartean baita debagoiendarrek ere. Etxe askotan ohitura da egun honetan ikurrina zintzilikatzea balkoi edo leihoetan, eta aurten ere hala egin du hainbatek bailaran. Alderdi politiko desberdinek eguna ospatzeko eta aldarrikapenak egiteko hitzorduak jarri dituzte hiriburuetan.\nAurten ere Euskal Herriko alderdi politiko abertzaleek Aberri Eguna ospatuko dute, bakoitzak bere aldetik. Ezker abertzalekoak Iruñara joateko deia egin dute, eta EAJk, aldiz, Bilbon ospatuko du. Nobedade modura, lehen aldiz, Ahal Dugu-Podemos Euskadik ere ekitaldi bat antolatu du gaurko egunerako.\nEusko Alderdi Jeltzaleak Bilboko Plaza Barrian burutuko du Aberri eguneko ekitaldi nagusia, 11:30ean hasita. Bertan izango dira, besteak beste, Iñigo Urkullu lehendakaria eta Andoni Ortuzar, Euskadi Buru Batzarreko presidentea. Bultzada berri bat da aurtengoan erabiliko duten leloa.\nGoizeko ekitaldiaren ostean, bazkaria egingo dute Bilboko Areatzan, mila pertsonatik gora elkartuko direlarik, eta ondoren erromeria izango da Joselu Anaiaken eskutik.\nEH BIldk eta EH Baik, hego eta ipar Euskal Herriko alderdi ezkertiar eta abertzaleek, azken urteotan bezala, Iruñean ospatuko du gaurko Aberri Eguna, Independentistak sareak deitutako manifestazioarekin bat eginez. 12:00etan abiatuko da martxa Golem zinema aretoetatik.\nManifestazio horretan, "inoiz baino gehiago" aldarrikatuko dute erabakitzeko eskubidea, "aldaketa sozial eta politikorako tresnatzat" baitaukate. Bestalde, arreta berezia jarriko diote ere Ipar Euskal Herrian herri elkargo bakarra osatzearen aldeko aldarrikapenari.\naldaketa politiko eta sozialerako tresnatzat\naldaketa politiko eta sozialerako tresnatzatBestalde, arreta berezia jarri diete aurten Ipar Euskal Herriko Herri Elkargo bakarraren aldeko borrokari.\nEuskadiko Podemos-Ahal DUguk aurten antolatu du lehen aldiz Aberri Egunerako ekitaldia. Jendea da gure aberria. Eskubide sozialak eta erabakitzeko eskubidea lelopean egingo dute, Donostian, Nestor Basterretxearen Bakearen Usoa eskulturaren alboan.\nDeitzaileek azpimarratu dute eurena ez dela ospakizun "abertzale identitario bat" izango, erabakitzeko eskubidea aldarrikatuko duena baizik.


Covid-19ren pandemiak espetxean dauden pertsonengan eragindako egoera dela eta, EAJ, EH Bildu eta Elkarrekin Donostiako Udal Taldeek Erakunde Adierazpen bat onartu dute – GAUR DONOSTIA\nCovid-19ren pandemiak espetxean dauden pertsonengan eragindako egoera dela eta, EAJ, EH Bildu eta Elkarrekin Donostiako Udal Taldeek Erakunde Adierazpen bat onartu dute\nEra berean, egiaztatu dugu Europako zenbait estatuk ildo horretako neurriak hartu dituztela, edo diseinatzen ari direla. Horiei dagokienez, Espainiako Estatua presoen tasa globalik altuena dutenen artean dago (126 preso 100.000 biztanleko), emakumeen ratio handienetakoa (presoen %7,5), atzerritarrak (%28,1), 50 urtetik gorakoak (%20), desgaitasun psikiko edo fisikoa dutenak (%5,17), bai eta espetxealdiaren batez besteko iraupen altuenetakoak (21 hilabete) ere. Beraz, uste dugu tarte handia dagoela, pandemiari eraginkortasunez aurre egiteaz gain, espetxeratze-estatistika aurrerakoiagoetara hurbiltzeko. Jakin badakigu, Barne Ministerioak neurriak iragarri dituela hirugarren graduan dauden eta gaua espetxean igaro behar duten pertsonek kartzelara itzuli behar ez izateko. Baina kontrol telematikorako gabeziak direla eta, 3.000 preso ingururi bakarrik aplika dakiekeela.\n1- Donostiako Udalbatzak Espainiako Gobernuari eskatzen dio, bere ahalmenak erabiliz, ordenamendu juridikoaren barruan eta nazioarteko erakundeen gomendioei jarraituz, presoak espetxetik ateratzeko neurri egokiak har ditzala, bereziki COVID-19ren aurrean kalteberatasun berezia dutenak, zehazki, pandemia kutsatzearen aurrean arrisku-taldeak osatzeagatik 65 urtetik gorako adinagatik aurretiko patologia serioak, kronikoak edo larriagotuak dituztenak.\n2- Donostiako Udalbatzak Espainiako Gobernuari eskatzen dio neurriak har ditzala, delituaren tipologia edo larritasunetik eratorritako inolako salbuespenik gabe, zigorraren hiru laurdenak bete dituzten presoak espetxetik ateratzeko, berrerortzeko arrisku handirik ez dutenak edo/eta gizarteratzearen aldeko pronostikoa dutenak, familia-baliabideekin edo hurbileko gizarteinguruneko baliabideekin, konfinamendua gizartearen baldintza berberetan egiteko.\n5- Donostiako Udalbatzak Espainiako Gobernuari eskatzen dio, pandemia piztu aurreko normalizazioaren bila deseskalada hasten denean, kontuan har ditzala askatasunik gabe dauden pertsonak, eta arindu daitezela presoek beren familiekin eta abokatuekin zuzeneko komunikazioei berrekiteko erabakiak. Ildo horretan, beharrezko urratsak eman behar dira hala eskatzen duten presoak euren etxeetatik gertu dauden espetxeetara hurbiltzeko. Ez bakarrik beren eskubidea delako, baizik eta presoen komunikazioak normalizatzeko eragozpen erantsi bat delako. Presoak beren familiengana geografikoki hurbiltzea; horretarako, beharrezkoa da beste garraio-mota batzuen antzeko higiene- eta segurtasun-neurriak dituzten garraiobideak berreskuratzea. Hurbilketa hasi beharko litzateke etxetik urrunen dauden presoekin eta semealaba adingabeen gurasoekin.\nCOVID-19EAJ/PNVEH BILDUElkarrekin DonostiaPresoakUdala\nAnterior Entrada anterior: Eguzki insta al Ayuntamiento de Donostia a promover la restauración ambiental de la regata que quedó arrasada por un vertido de la incineradora\nSiguiente Entrada siguiente: Declaración Institucional aprobada por los Grupos Municipales PNV, EH Bildu y Elkarrekin Donostia relativa a la situación generada a las personas presas por la pandemia del Covid-19


Argia, 1935-05-05 | Aixerixa | Argia, 1935-09-15\nErlijioa - Jaiak / Gizartea - Jaiak / Gizartea - Bataioak / Kazetarien artekoak\nDeun Kalare.— Deun Kalare eleizan bere zaindari eguna oso alaitsu ospatu zuten lekaimeak. Goizian, amarretan, jaupa ederra abestu zuten berak. Itzaldi ederra egin zuan andera deun ori goratuaz Arrona'ko txaunburu dan Errekondo jaunak.\nErroka Deuna.— Ballera ontako baserritarrak ere oso ospatsu igaro zuten Erroka Donearen eguna. Amarretan jaupa abestu ederra. Itzaldi oso egokia egin zuan Opakua'tar Estanis apaiz jaunak. Bukatzian gorpuzkin (relikia) mun egiteko eman zan. Ondoren txadontxoko zelaian aurresku eder bat atera zuten ezpatadantzari maixu diran Arriola'tar Xipri eta Mugertza'tar Errapel'ek, txalo ugariak irabazirik. Bitartian lasterketa polit bat izandu zan iru sari banakaturik: 15, 10 eta 5 laurleko.\nLendabizikua Konde Ormaetxea'tar Iñaki'k; bigarrena Laskurain'dar Julen eta irugarrena Julio Martinez'ek irabazi zituzten.\nEuzkel izena.— Iker euskel izen polita ezarri diote Zuazubizkar'tar Joseba eta Murua'tar Elene'ren seme eder jaio berriari. Aita-amabitxi izan ziran Paguaga'tar Eugenio eta bere alaba Kistiñe. Zorionak guraso eta amabitxieri.\nPoxpolin.— Irakurri degu laugarren zenbakiari dagokion «Poxpolin» amabosteroko gaztetxuen aldizkingi polita.\nBeti bezela txukun ta egoki dator. Ez luke guraso euskaldunik gelditu bear beren umetxuari erosi bage.\nEskerrak benetan «Mirentxu»-ri, uri onetan asko ta asko beronen bidez ari dalako aldizkingi polit au sartzen.\n«Argia».— Asteroko au ere guztiz apainduba dator, ta guztiok alegindu bear degu egunero onelako soñekoakin kaleratu dedin. Ia bada, irakurri ARGIA.